Colibri - Wikimammenn\nA. Lefournier ha Ian Salaun, 1889 (p. 339-362)\n◄ Ian Bart Colibri Charlo pe ar bugel ijinus ►\nEvit dizenoui he veachourien, ar c’habiten Mistral euz a Varseil, n’en doa ket he bar. Ha pa badje eur bloaz ar veach, e cave ato en he gelorn, ep morse mont beteg ar gouelet, peadra da lacat oll dud al lestr, bemdez, da heja ha da neza ho c’horf o c’hoarzin bete gouela. Al lestr ma voa cabiten varnezhan a reat ar C’hallez anezhan, hag evel ma touge eun hano maouez e veze ive ato fichet ha klinket a zoare evel m’ema ar c’his gant ar merc’hed. Dreist oll er penn kenta euz he veach e veze livet ha cordennet ker caer hag eur plac’h nevez deiz he eured. Eul lestr-tan e voa euz ar re vrava, ha beachi a rea etre Marseil hag ar Chin. Clevit, lenner, al lennik vor en doa da dreuzi a zo eun tamik ledanoc’h eget an hini a dreuzer e treis Plougastel pe e treis Rosnoen. Cant antercant beachour a c’helle da gemeret evit lacat chek ar bours, evel ma lavar ar vartolodet.\n— Var an douar ? Tron-de-ler ! Me n’oun ket deut var an douar ; me zo ganet er mor, hag ar pez a lavaran deoc’h a zo guir Pater. Va zad a ioa sturier var al lestr Sant Per a veze o pesketa balen, ha va mam a rea ar gegin d’ar vartolodet. C’huec’h miz a ioa edont var ar mor pa deuis-me er bed, d’an deg a vis Guengolo, dre greiz eur bar amzer scrijuz a dorraz hor guerniou, a ziframaz hor goueliou hag a reas pillou anezho. Eur c’houred bennak c’hoaz, hag e zeamp da steki oc’h an aod. ha setu va zad, eur c’hristen c’hoek, oc’h va badezi gant dour mor, ne ket beuzet e vijen araok ma c’heljent mont d’an douar. Hag abaoue m’em eus guelet pesketerez, brezeliou, penseou, kement a laca dagrena an douar hag ar mor.\nAsa, brema e c’hellan distaga va bak ?\n— Ia, ia, distagit ho pag ha loskit da vont.\n— Mad, deomp neuze da istor Colibri.\nE 1855, eme ar c’habiten Mistral, edon o verdea var eur c’hanfard a lestr a reat al Louarn anezhan, hag hanvet mad oa, rak n’en doa ket aoun rag eun all, ha pa en em gave dirag creoc’h evithan, e cave ijin hag ardou avoalc’h evit en em denna ato divac’hagn. Al lestr-ze a voa renet gant ar c’habiten Poulteo, eun orin a zen ; eur martolod avad hag a vouie he vicher, hag a vouie lacad al Louarn da zenti outhan pa veze fall an amzer, ha pa her guelet aze e kichen ar rod pe ar vis, he vontr ganthan en he zorn, evit guelet pet tro bep minuten a rea. Mar o poa c’hoant da veza caset e cannad da gaout an oll diaoulou euz an ifern, n’o poa nemet mont d’he zistrei dioc’h an tam labour-ze. Er mare all avad oa ken dizrouk ha pep den.\nGreat em eus dindan ar c’habiten-ze meur a dro d’ar voul vras, d’ar bed, mar d’eo guell ganeoc’h. Bet oun ganthan en Ejipt, er vro-ze eleac’h ma voa guech all ar c’hiz, a leverer, pa varve unan bennag, eleac’h he lacat en douar, en eur bez, evel ma rer e leac’h all, pe he zisken divar ar planken evel ma reomp-ni avechou e Rouantelez ar moroc’het, e veze cordennet evel eun tam butun carot, ha laket da viret en eul laouer vean, evel ma lakeomp-ni ama moru pe kik sall da viret en hor c’helorniou. Asa, pep bro en deuz he c’hiz, evel a ouzoc’h. Guelet em euz eno ive an doare touriou-bras-ze a rer anezho Peren-ed pe piramid. Ne ket touriou eo e zint avad, mes berniou mein ha me ne ouzon ket calz oc’h petra int henvel. Sellit, bet euz unan benag ac’hanoc’h e Brest ?\nC’huec’h miz a ioa edomp o tont hag o vont etre Java ha Sumatra, euz a Sumatra da Vasilan ha da Holo, dre douez eur bern enezennouigou ha n’eus nemet reier en dro dezho. Di e teu ar Sinais da besketa perlez ha ne dalont nemeur a dra. Pesketa a reont ive eun doare prenved bras divent, hag e loncont ar prenved-ze ker c’hoek ha ma lonk potred Marseil ar guella histr, hag e lipont ho mourrou varlerc’h an draze. Eugi a ra va c’halon gant donjer o sonjal enho ep mui-ken. Hogen, petra fel deoc’h, an dra-ze eo bouet ar Sinais.\nDifen da vont d’an douar dindan boan da vont beteg an diouscouarn ha larcoc’h el lagen dindan ar guez, pe da velet planta en ho corf eur zaezen contamet bennag tennet varnoc’h gant anter morianet an enezi-ze. Difen da vonten dour sall, ne ket flemmet e vijac’h gant an aered mor a zo ker stang hag an deliou dre eno, hag o deus kement a vilim hag aered viber. Difen da vont en dour dous, a zo carget a grocodillet, eun doare glazarded hag o deus pemp troatad var-n-ugent hed, hag a long eun den ker brao ha ker buan ha ma loncfac’h eur brunen. En eur ger, difen evit pep tra, ha frankiz evit ar rest goude.\nOuspen an dra-ze a drubuillou or boa c’hoas. Tud gouez divar an aodchou a deue da gaout al lestr en ho guez cleuz. Dont a reant antercant pe driugent var eun dro, ha var digarez digas deomp riz, craon coco ha traou all, ar vastokined anezho ne glaskent nemet hon laerez ha zoken ober eur vech diou vech ganeomp evit gallout samma eas goudeze kement a vije el lestr.\n— Aour ? an orin-ze ne rea fors nag a aour nag a arc’hant. Va den a iea d’an enizi da vigorneta. He galon en divije roet evit eur bigorn etiz ar seurt n’en doa ket c’hoaz en he gelorn. Rak c’hoant en doa da zestum eun nebeut euz a gement seurt bigerniel zo bet crouet gant Doue. Paca a rea ive palafennou ha bete zoken kellien hag ho stage gant spillou oc’h he daolennou paper. Araok m’oamp digouezet e Borneo, va orin ne bade ket gant ar fouge a ioa enhan. E keit ha ma vouemp o vont di, n’o pije ket tennet eur ger euz he benn nemet divar benn Borneo. Eno en doa sonch da ober eun eost bigerniel euz ar puilla. Dioc’h he glevet Borneo a ioa eur barados var an douar. C’hui lavaro oc’h petra oa henvel, emezhan, an enezen vras-ze ?\nEr goanv, pa deu glaoeier braz evel a vez er broiou-ze, ar guez-ze a vez goloet gant an dour. An histr, poulzet gant an houliou-mor beteg ar guez-ze a stag oc’h ho scourrou ; goude pa za an dour beuz kuit, an histr a jom stag hag ho c’haver neuze da gutuil evel frouez. Dont a ra Sinais da zestum an histr-ze. Eno avad ne rer netra evel e lec’h all. Ar re-ze a zastum histr evit caout ar c’hregin hag a daol ar bouet kuit, evel pa zeont da neziaoui ne ket evit caout viou na laboused eo, mes an neiz a zebront evel eun tam lib-he-bao. Asa, pa lavaran deoc’h, ar bed var an tu a enep.\nEno ken nebeut n’eus na nevez amzer na discar amzer. Euz an hanv e coezer er goanv dioc’htu, euz an domder er ienien.\nDeut oan da veza mignon ar bigorneter, ha bemdez ez ean ganthan d’an douar, hag her sicouren da baca laboused a bep seurt hag a bep liou. Hogen ar c’habiten a zifenne mont pell dioc’h an aod, ar pez a rea poan vras d’am c’hamarad en doa c’hoant bras da velet petra a ioa e creiz an enezen, ha da zevel var beg unan bennag euz he meneziou. Bemnoz, da goan, e chome defot na c’helle mont da ober eur veach dioc’h he frouden e creiz an enezen.\n— Petra, eme ar c’habiten, ha ne gavit ket a loened hag a laboused avoalc’h var bord an aod ?\n— Nan, eur c’holibri a vanc din, ha n’her c’haver nemet pell en douar, er c’hoajou hag er meneziou.\n— Ne zervich ket deoc’h clask mont, rak n’ho lezin ket ; coll a rafac’h ho puez.\n— Coll va buez ? cabiten, ha perak, mar plich ?\n— En em goll a rafac’h er c’hoajou, ha ne c’helfac’h ket en em denna kuit.\n— Me a zo bet e meur a goad, ha n’oun ket chomet enho. Bez’ ez eus ganhen diou nadozen hag a dro varzu an anternoz.\n— Ar meneziou-ze zo leun a zarpanted bilimuz hag a loened gouez.\n— N’em euz aoun ebet razho.\n— An dra-ze ne viro ket outho d’ho tibri, ha mar gallit en em zifen outho, n’en em zifennot ket oc’h an dud gouez a zo aze.\n— Oh ! tud gouez an enezen-ma ne zebront ket a dud !\n— Neuze-ta, n’eus netra evit ho tistrei ?\n— Netra, cabiten ; rak-se ta e roit din an aotre da vont varc’hoas ?\n— Nan, re roan ket.\nVar gementse ar bigorneter a loske eun huanaden ha ne lavare ger mui. Hogen mar doa pennog ar c’habiten, ar bigorneter a ioa c’hoas goasoc’h. Pedi hag aspidi a reas kement ma voue lavaret dezhan eun dervez ober evel a garje. M’o pije guelet neuze ar bigorneter ar fouge a ioa enhan o tont d’am c’haout ; eur jeneral hag en deus gounezet eur victor vras var enebourien he vro ne ziskuez ket kement a levenez.\n— Varc’hoaz, emezhan, e zaimp mintin mad ; bezit prest.\n— Ia, eme ve, mes ne ouzon ket ha ni a gavo martolodet da vont ganeomp ; rag evidomp hon daou ne c’hellomp ket mont a bell dioc’h an aod.\n— Oh, caout a raimp, n’o pet ket a nec’h.\nCaout a rejomp e guirionez c’huec’h martolod hag a assantas dont ganeomp da gas deomp hor bak, gant gouscoude ma tistrojemp en dervez-ze da bardaez. Lacat a rejomp e goueled ar vag armou evit en em zifen, mar bije izom, he setu ni en hent. Caout a rejomp eun tamik ster hag e zejomp gant ar ster-ze hirra ma c’heljomp en douar. Dre ma pelleamp dioc’h an aod, ar c’hoad a deoea hag a denvalea en dro deomp, ha tachadou ar scourrou hag al liamfrouez a iea euz an eil tu d’egile d’ar ster hag a stanke an hent ouzomp.\nHor bigorneter a ziscolpe he zaoulagad dre ma zea, o clask guelet eur c’holibri bennag, ha ne gleve netra euz ar pez a lavaremp. Rak ni a ioa nec’het. Ne glevemp trouz ebet nemet mouez al laboused ; etouez kan al laboused avad e clevemp cri al labous noz, hag ar c’hri-ze ne blije ket deomp. Lod a lavare e voa eno mouez ar c’houezidi oc’h en em c’helver evit dont varnomp hag hon laza eno el leac’h gouez-ze.\nEpad ma zeamp evelse gant poan avoalc’h hag ive gant encrez dre douez pe kentoc’h dre zindan ar guez, setu hon labousetaer o crial : Eur c’holibri ! daou golibri ! hag hen o cregi en eur roued a ioa ganeomp, hag o crial varnhon da vont ganthan d’he zicour da baca an daou labous-ze. Ep gortos ma voa caset ar vag bete’n douar e lamas var ar riz hag e voue tost dezhan en em veuzi. Me a ieas d’he zicour, hag e pakjomp eur c’holibri ; hogen ker e coustas deomp. Epad ma edo al labousetaer o trei hag o tistrei he golibri, o tiskuez din pe ger caer oa, e voue faoutet he benn dezhan gant eun taol penn baz.\nAn dud gouez a ioa deut beteg enhomp dre douez ar bodennou a ioa ker stang eno ma na ellet ket guelet diou gamed diouthan. Me a zonjas lamet var va fuzil, mes n’em boue ket a amzer ; eur gorden tolet en dro din evel eur roued a viraz ouzin da c’hellout en em zifen. Guelet a riz oa great ganeomp, hag e criiz oc’h va martoloded d’en em denna kuit gant ar vag. Hogen ar gouezidi a ioa en dro deompni evel eur vanden diaoulou, a ieas var ho lerc’h goude m’o devoa cordennet mad ac’hanonme. Hogen kementse a goustas ker dezho ive d’ho zro.\nHor martoloded a loscas meur a denn, hag a ziscaras meur a hini euz an dud gouez-ze, ha dreist oll ho c’habiten. Pa zistrojont e tigaschont gantho corfou ar re a ioa bet lazet gant bouliji ar vartolodet, da viana ar re o doa gallet da gaout, rak lod anezho a ioa coezet en dour, hag ep mar, lonket gant ar c’hrocodilet. Teleur a rejont pemp corf maro e kichen ar bigorneter a ioa ive dare da vervel, hag abars m’oa maro tre e troc’hjont he benn dezhan. Neuze en em lakejont da zansal en dro d’ar re varo, da iudal ha da ober eur safar evel loenet gouez.\n— Dre voueliou ; ema oc’h en em lacat en hon avel evit stanca an hent ouzomp, hag hor plaoufi pa dremenimp.\nVar ar C’hallez n’oa nemet eur pez canol a zerviche muioc’h da c’houlen sicour pa veze izom eget da vrezelecaat. Hogen ar mestr canolier a ioa en em laket var gorf he roched ; destumet en doa, evel a lavare. prun da gas d’ar Vacached, ha poultr ne vanke ket evit ho c’has. Martolodet ha beachourien, oll o doa taolet ho jupennou, hag edont e doare da rei eun digemer birvidik d’ar forbanet ma claskent teleur ho c’hraban var ar C’hallez.\nLestr ar forbanet, dioc’h ar c’houbari anezhan, en doa c’huec’h pez canol, tri a bep tu. Hogen evel n’en doa nemet goueliou ne chelle ket bale na trei ha distrei ker buan hag al lestr tan ; rag hema pa voa tomet mad he gaoteriou ha laket sounn var he aelou, a valee var ar mor evel eur c’har tan var eun hent houarn. A hent all ar forbanet, pere a velet var ho lestr, o sevel ho minou du evel drouk-sperejou o doa guelet, credabl, gant ho lunedeier, e voa sicour mad var al lestr beacher, ha ne ziskuezent mui caout mall da dostaat. Edont evel pa vijent var var o clask gouzout petra a rajent.\n— Emaint deomp, eme ar c’habiten Mistral ; aoun o deus.\n— Cabiten, eme ar c’hanolier, emaomp var hed tenn, ma lavarfen daou c’her d’ar botred chentil-ze e iez ho bro ?\n— Ia, ia, p’eo guir ne leveront ger, eo red deomp diskuez dezho ne domp ket mud.\n— Sturier, evez ! diskuez ato d’ar botred zu-ze penn pe lost al lestr. ha na laca anezhan morse a dreus dezho ; costeziou al lestr zo guiridik.\n— Bezit dinec’h, cabiten, ne illigint ket costeziou ar C’hallez.\nEtre daou ar c’hanolier en doa losket eun tenn canol, mes al lestr forbanet ne reas van. Hasta a reas carga ha loskel eun eil tenn, ha kerkent ar gedour a grias :\nMe lavare ouzin va unan : salo din o divije va lazet dioc’htu ; rak guelet a rean ervad dioc’h ar c’houbari anezho, dioc’h ar sellou a daolent varnon hag au ariezou a reant en dro din, o devoa sonch d’am laza gant ar brasa crisderi, credabl en henor d’ho c’habiten maro, d’am foazat oc’h ar ber, ha da ober eur banket ganhen. N’oa ket fall evit eur c’hos labous kement hag eur gelienen vraz, ha c’hoas ne ket evidhen oa. Kementse a zigase c’hoant din da c’hrosmolat a enep ar bigorneter pe al labousetaer en doa va zouellet.\nHogen pa zonjen e voa bet lazet he unan, ha pa velen he benn oc’h heja oc’h choug unan eus va bourrevien, rag ar penn o doa caset gantho, n’en em glemen mui.\nEr geriad kenta ma en em gafchomp ne rejomp nemet eun ean ; amzer epken da eun nebeut merc’hed ha marmousien bihan, rag henveloc’h oant oc’h marmousien eget oc’h bugale, ha n’oant nemeur guelloc’h guisket, amzer dezho da zont da zellet ouzin evel ma teuer da zellet oc’h eur bleis pe eul louarn paket gant chaseourien, ha da loskel eur iouc’haden bennak. Evit ho c’homzou ne ententen ket muioc’h anezho evit eur vanden broc’het pa en em lakeont da c’hrognal. Ha va c’hredit mar kirit, guelloc’h e vije bet ganhen neuze clevet cant torrad moc’h gouez o soroc’hat en dro din eget clevet ar voricoted-ze.\nMont a rejomp adarre-ta ac’hano, a dreus coajou ha rec’hil hueloc’h var ar menez. Eat oan skuiz, ha petra bennak ma c’houien ervad n’em boa nag eun digemer nag eur goan re vad oc’h va gedal e penn va beach, em boa mall da zigouezout, hag em houe eun doare plijadur pa glevis chas oc’h harzal. Edomp o tigouezout e kær benn an igoloted. Ar geriaden-ma a ioa henvel oc’h an hini on doa treuzet kentoc’h, nemet ma zoa muioc’h a lochennou enhi ha ma zoa var he zro eur gael great gant spern ha keuneud all evel ma zeus mogeriou en dro d’ar c’heriou. Ama ar merc’hed hag ar vugale a ouc’haz hag a ziscrogaaz ha deat oc’h va guelet cals muioc’h eget o doa great re ar geriaden all, ha pa veljont corf ho c’habiten var eur c’hravas en em lakejont da iudal, da ober safar ha da zellet ouzin gant kement a gounnar ma sonjiz oa deut va heur diveza hag e zeant d’am dispeun e beo.\nN’em boue gouscoude digantho nemet eun taol bennag ; ar re a ioa carget ac’hanon hed an hent am c’hassas da unan eus al lochennou. Azioc’h al lochen-ze e zoa eur picol guezen carget a frouez, ia mes frouez hag a ioa ar guel anezho goest da lacat ar bleo da zevel var benn eun den, hag he zent da stracai gant ar spont. Oc’h pep scour ez oa stroilladou pennou tud, lod c’hoas goadek, lod all dizec’het ha guennet gant ar glao, hag ho c’hlevet o stracal an eil oc’h egile, dre ma teue eur sourrat avel bennak da c’hoeza varnezho.\nE creiz al lochen ez oa eur peul, eun dronjen vezen ; oc’h hennez e vouen staget gant chadennou. Em c’hichen, var an douar, e voue laket eur gocoen, dour enhi, hag eun delien varnezhi eun nebeut bleud sagou.\nN’oa ket druz al lib-he-bao ; guelloc’h e vije bet ganhen caout keusteuren keginer al Louarn ; hogen n’em boa ket da choaz, hag, a lavaren, ne rin nemet mervel, ha ne dal ket ar boan din delc’her naoun pa c’hellan he derri. Epad ma rean va fred, e cleven va igoloted o iouc’hal, o cana, o tansal en dro da gorf ho c’habiten. Pa lavaran cana, c’hui vel ervad e fell din comz euz eur safar goasoc’h eget a rafe drouk-sperejou.\nPa’m boa debret va bleud hag efet eur banne dour, ar pez n’oa ket padet pell, setu me oc’h en em asten var an douar kement ha ma leze va chadennou ac’hanon d’hen ober, ha ker skuiz oan ma en em rois da gousket.\nDivar greis va c’housk, e santiz eun dra bennag o starda var va gouzouk. Anter zihun e casis va dorn d’am gouzoug, hag e crogiz en eun dra bennag ien ha leiz ; eur zarpant a ioa eu em droidelled en dro d’am gouzouk, unan euz ar zarpanted-ze a veler stang e Borneo, o deus bete pemzeg ha zoken beteg ugent troatad hed, a voar en em droidellat en dro da gorf al loenet, a stard varnezho bete bruzuna ho eskern, hag ho long en eur pez goude ho beza kempennet dioc’h ho giz. Asa, ne choulennan ket e tigouese gant nicun ac’hanoc’h dougen eun hevelep mouchouer gouzouk !\nCridi a c’hellit oan dihunet mad neuze. Guelet a rean va zarpant o sevel he benn a zioc’h va hini, hag o sutal, ha ne velen nemet ar maro a bep tu din ; ar maro dioc’htu ma save droug em c’hamarad-guele, ar maro antronoz vintin digant va igoloted var bez ho c’habiten ; ne vouien ket pehini euz an daou varo-ze oa ar guella din da gaout.\n— Cabiten, ha ne zonjac’h ket e Doue eun nebeut neuze ive ? ha ne zonjac’h ket ober eur beden bennak ?\n— Bagas !eo sonjal avoalc’h. Ni etrezomp martolodet ne bedomp ket alies mes pa bedomp e pedomp c’hoek. Petra bennak ne velen nemet ar maro dirazhon, em boa c’hoant, er stus ma edon, da asten va buez hirra ma c’haljen, hag e peden calonek Doue hag ar Verc’hez, hag e chomen ep finval, rak m’am bije laket droug em zarpant, oa great va zro.\nEtre daou an deiz a deue, hag e cleven va moricoted, pe da viana ho merc’hed o pilat sagou evit ober eur banket e pehini me, ep mar, a dlie beza ar rost.\n— Asa, e guirioriez, cabiten, peadra a ioa eno da lacat ho pleo da venna en eun taol, rak clevet em euz ez eus bet guelet tud, hag hi iaouang, ho bleo o tont da veza guenn en eur pennad nosvez pa zigoueze gantho eur strafuilladen bennag evelse.\n— Neuze-ta, p’oa deut an deis, setu me o clevet dor va lochen o tigeri goustadig, hag e veliz eur verc’hig oc’h asten he fenn dre voask an nor anter zigor evit sellet ouzin. Mes pa velas pebez mouchouer a ioa en dro d’am gouzouk, e loscaz eur iouc’haden, eur griaden c’houek, hag e scaraz ac’hano mar gouie. Kerkent an oll gouezidi a voue var zao, hag en dro d’am lochen ho armou gantho, oc’h ober eur safar evel diaoulou. Va c’hamarad guele a zavaz aoun ganthan, evit doare ; en em sila a reas didrous dre voask ar peuillou a zerviche da voger d’am lochen. Hogen n’oa ket eat c’hoaz an anter euz he gorf er meas na doa troc’het he benn dezhan gant eun taol lans. Al lost a ioa c’hoas tost din, en em lakeas da skei, da lopa gant kement a gounnar ma vijen bet flastret ha bruzunet ganthan ma en divije gallet va zizout. Eur moricod a deuaz el lochen eur vouc’hal ganthan, hag ep dale e voa great pennadou ber euz ar zarpant.\nAdtapet diwar « https://br.wikisource.org/w/index.php?title=Colibri&oldid=162558 »\nKemmoù diwezhañ degaset d'ar bajenn-mañ d'an 19 Mae 2020, da 09:54.


Pajenn:Marigo - Buez ar Saent.djvu/180 - Wikimammenn\nPajenn:Marigo - Buez ar Saent.djvu/180\nmes : hac e teufent goudese da veza ingrat en hoc’h andret, ar pez-ho pezo graet evelse evit-o. ne vezo quet collet evidoc’h ha ne chommo quel heb recompanç.\nDre avis he C’hoessor e quemeras an Habit a Binigen a drede Urz Sant Frances, hac en em retiras en ur gampric vian eus a belec’h e alle clevet bemdez an Oferen ha receo ar C’horf Adorabl Jesus-Christ. Eno en em zalc’has ranfermet epad pevar bloaz, en ur yun alies divar bara ha dour, ha ’meur a zevez n’e guemere magadurez ebet, nemet ar Goumunion santel ; ne gousque nemeur, ha ne devoa evit guele nemet ur vriadic queuneut. He Oræsoun ordinal oa contempli Passion hor Salver ha consideri ar glac’har e devoe an Itron Varia var Menez Calvar, pa velas\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/180&oldid=134280 »


Buhez ar Sent/1912/Koulm - Wikimammenn\nBuhez ar Sent/1912/Koulm\n◄ Gouel ar Spered-Santel Koulm Mac'harit ►\nAbad Iona (521-597)\nKoulm a oa ginidik eus Iverzon. Gwad ar rouaned a rede en e wazied. Ar beleg en devoa e vadezet a oe karget da rei d’ezan e genteliou kentan.\nGoude-ze e oe kaset en eur manati da beurober e studi, ha d’e bevar bla warn-ugent e oe beleget. O vezan m’en devoa kalz danve, e lakas aneze da dalvezout, hag e savas gante war-dro seiz ha tregont manati neve. Helavar oa da brezek ha dispar da zevel gwerziou kaer da ganan meuleudi e vro a gare evel ma kar eur c’hrouadur e vamm.\nKaret a rê ive al levriou ; hogen, en amzer-ze, e oant dibôt, rak skrivet a renkent bezan gant an dorn.\nO vezan êt eta eun devez da welet Finnian, abad ar manati m’en devoa grêt ennan e studi, Koulm a gavas an tu d’ober, hep gouzout d’e vestr koz, eur skrid diouz eul levr en devoa heman.\nFinnian a c’hoantaas kaout al levr neve ; mes Koulm n’asantas ket rei e labour, hag an afer a oe kaset da Dara, dirak lez-varn Diarmid, roue bras Iverzon. Heman a oa kar tost da Goulm, mes daoust da ze, e tougas eur varnedigez en e eneb : « Da bep bioc’h he leue, emezan, ha rak-se ’ta, da bep levr, ar skrid grêt dioutan ! »\nKoulm a gavas disleal ar varnedigez-ze, hag a lakas e gerent hag e vignoned d’en em zevel eneb ar roue. Brezel a zigoras ha Diarmid a oe trec’het. Neuze eskibien Iverzon a eskummunugas Koulm, abalamour m’en devoa diskouezet kalz re a venjanz en kenver e varner.\nKoulskoude, war beden Brendan, eur mignon d’ezan, e oe lemet an eskummunugen diwarnan, gant ma poagnje hiviziken da c’honid da Jezuz-Krist kement a baganed hag a gristenien a oa marvet er brezel.\nPrest goude, Koulm a bignas war eur lestr, ha daoust pegen doanius e kave kuitât e vro, e reas hent warzu Iona, eun enezen eus Bro-Skoz. Daouzek diskib, ha ne oa ket bet falvezet gante en em zispartian dioutan, a oe ouz e heul (563).\nSevel a reas eno unan eus ar brasan manatiou a oe en amzer-ze. Adalek neuze, en em lakas da stourm, gant preder, ouz e dechou fall, hag e teuas da vezan gwellan den a c’halljed kât. Ar vrud eus e vertuziou a reas d’eun niver bras a dud diredek d’e gaout ; eun dudi oa dont d’e vanati, ken laouen e veze an digemer a gaved gantan.\nRei a rê d’an holl aluzen ar c’horf hag aluzen an ene ; ar Skoz-Uhel a oe gonezet a-bez gantan da Jezuz-Krist. E ziskibien a brezegas er C’haledoni, en enezennou tro-war-dro, ha zoken en Islann, ha dre mac’h eent, e savent manatiou neve hag eun tri-c’hant iliz bennak.\nDa varo e enebour Diarmid, e reas eun dro da welet ar manatiou en devoa savet en Iverzon. Dre ma kosae, elec’h bihannât e binijennou, o c’hreski eo a rê. Dont a reas, en doare-ze, da rei d’e ene eur gened hag a dreuze e gorf hag a lake anezan da vezan skedus evel korfou ar zent er baradoz.\nMervel a reas d’an 9 a vezeven 597. Ar miraklou a reas epad e vue hag ar re a c’hoarvezas war e ve a lakas e hano da vezan anavezet a-bell ha da chom moullet ken don en kalon e genvroïz, m’eo unan eus ar zent a bedont hag a garont ar muian.\nGrêt enor d’ho pro !\nEn amzer-man muioc’h eget biskoaz, eleiz, daoust pegen doanius e c’hall kement-se bezan evite a renk mont eus ar vro, eur pennad bennak eus o bue ; arabad d’eze ankouât kas gante, da vihanan, doujanz Doue, d’o heul dre mac’h eont, rak pa zizrofont d’ar gêr, ne dalvezo netra d’eze gallout lavaret : « Destumet am eus kalz danve, pe gwelet am eus kêr Bariz, » ma n’hellont ket lavaret : « Heuilhet am eus hent ar furnez ha war grenvât eo êt ma fe ! »\nNe refont ha ne lavarfont netra goest da deuler dismegans war o bro. Arabad eo d’eze lavaret : « Piou a ouveo am bezo grêt an dra-man ? Piou a ouveo e vezin bet gant hen-man-hen? » rak Doue a ouveo, ha ne dalvezomp netra, nemet ar pez a dalvezomp dirak e zaoulagad binniget.\nAdtapet diwar « https://br.wikisource.org/w/index.php?title=Buhez_ar_Sent/1912/Koulm&oldid=37838 »\nKemmoù diwezhañ degaset d'ar bajenn-mañ d'an 27 Mez 2012, da 05:24.


Ahatsa-Altzieta-Bazkazane - Wikipedia\nSede pelec'h emañ Ahatsa e Nafarroa Beherea.\nAhatsa-Altzieta-Bazkazane (Ahaxe-Alciette-Bascassan e galleg hag ent-ofisiel) zo ur gumun eus kanton Donibane Garazi, e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù.\n1 Monumantoù ha traoù heverk\n3 Kumunioù amezek\nEus Ahatsa ("roc'h"), hag Altzieta ("gwern").\nDuzunaritze-Sarasketa en hanternoz,\nDonazaharre er gwalarn,\nAintzila er c'hornôg,\nEzterenzubi er c'hreisteiz,\nLekunberri er reter.\nAhatsa-Altzieta-Bazkazane zo unanet abaoe an 11 a viz Mezheven 1842.\nAdtapet diwar « https://br.wikipedia.org/w/index.php?title=Ahatsa-Altzieta-Bazkazane&oldid=1557772 »\nKemmoù diwezhañ degaset d'ar bajenn-mañ d'an 28 C'hwe 2014, da 20:45.


Buhez ar Sent/1912/Itron-Varia Hanter-Eost - Wikimammenn\nBuhez ar Sent/1912/Itron-Varia Hanter-Eost\n◄ Philomena Itron-Varia Hanter-Eost Arzel ►\nAr Werc’hez Vari, Mamm Doue, dre m’oa bet konsevet dinam, ha dre ne oa bet biskoaz, en mare ebet eus he bue, sôtret he ene gant an disteran pec’hed, ne dlee ket mervel ; rak ar maro n’eo deut er bed nemet dre ar pec’hed ; ar maro eo paeamant ar pec’hed. (Rom. VI. 23). Daoust da ze, evit bezan henveloc’h ouz he Mab Jezuz ha kaout muioc’h a beurz en prenadurez an dud, he bugale, eo bet fellet ganti tremen dre eno, evel an holl. Ankenius eo ar maro, mes an anken-ze, Mari hen digemeras gant joa, rak ouspen ma kreske, en doare-ze, he henvelidigez gant he Mab, e kreske ive ar meritou a c’hallfe da rannan gant an dud deut da vezan he bugale muian-karet.\nHe c’horf santel, dinam ha glan evel ma oa, ne dlee ket anaout breinadurez ar be. D’an de merket gant Doue ha dibabet, marvad, ganti he-unan, ar c’horf-ze, unanet adarre gant he ene ha buezet a neve, a oe savet d’ar baradoz war dioueskel an Ele. Ne bigne ket en nenv dre he galloud hag he nerz he-unan, evel ma reas he Mab, mes savet a oe dre c’halloud ha nerz Doue.\nPelec’h e varvas ar Werc’hez ? — En Jeruzalem, war a gred an holl, rag he be a ziskouezer c’hoaz eno.\nAn Ebestel, hag i a oe testou eus he maro ? — Ya, eul loden aneze marteze, mes n’eo ket sur. Sant Per, sant Yan, sant Jakez ha sant Pôl a oa en kêr Jeruzalem, er bla 51 pe 52, evit ar c’honsil a zo hano anezan en levr « Oberou an Ebestel ». Ha d’ar mare-ze eo e tremenas ar Werc’hez, mar deo gwir ar greden he doa Mari seiz pe eiz vla ha tri-ugent, pa deuas he c’harante evit he Mab da derri al liammou he stage c’hoaz ouz an douar.\nAr pez, avat, zo sur ha n’hall bezan nac’het gant den, hep pec’hed marvel, eo kement-man : ar Werc’hez Vari a zo pignet en nenv korf hag ene. Biskoaz an Iliz n’he deus bet nec’hamant war an dra-ze ; adalek amzer an Ebestel betek an de hirie, eo chomet ar greden-ze start ha divrall en kalonou an holl gristenien. Diazezet eo, da gentan, war lavariou an Doktored eus an holl gantvejou ; ar pez a zo kredet gant an Iliz a-bez n’hall bezan nemet ar wirione ; anez ze, Jezuz-Krist ne ve mui gant e Iliz ; hen nac’h a vefe en em lakat er renk tostan d’an heretiked. Diazezet eo c’hoaz : war ar renk uhel a dlee ar Werc’hez Vari kemer en palez an Dreinded, abaoue ma oa bet galvet d’an enor da vezan Mamm da Zoue ; war he gwerc’hded dispar ; war he zantelez trec’h da hini an holl Zent hag an holl Ele ; war liammou ar gwad a zo etre eur vamm hag he mab ; ha war liammou ar garante a zo etreze, eget liammou ar gwad. Eur seurt Mamm n’halle ket chom war-lerc’h eur seurt Mab ! Jezuz-Krist a oa pignet en nenv korf hag ene ; e Vamm, ar Werc’hez Vari, a dlee pignal en nenv, korf hag ene. Setu kelennadurez an Iliz. Rak-se, he deus savet eur gouel bras evit lidan an devez kaer-ze ma oe ar Werc’hez Vari kurunet en nenv Rouanez ar Zent hag an Ele, Rouanez ar baradoz ha Rouanez an douar. Hag ar gouel-ze a ve grêt, kouls er zav-heol hag er c’huz-heol, kouls en hanter-noz hag er c’hreiste. Abaoue ar c’houec’hvet kantved, eo merket evit ar 15 a viz eost.\nAdtapet diwar « https://br.wikisource.org/w/index.php?title=Buhez_ar_Sent/1912/Itron-Varia_Hanter-Eost&oldid=38131 »\nKemmoù diwezhañ degaset d'ar bajenn-mañ d'an 4 Gou 2012, da 09:24.


Patatez - Wikipedia\nA bep seurt gouennoù patatez\nKevrennad : Magnoliopsida\nUrzhad : Solanales\nKerentiad : Solanaceae\nGenad : Solanum\nAr patatez, pe avaloù-douar, a zo torzhelloù mat da zebriñ ar blantenn eus ar spesad Solanum tuberosum, eus kerentiad ar Solanaceae. Graet e vez gant an anv-se koulz evit ar blantenn ("plant patatez") hag evit he zorzhelloù a vez debret evel legumaj.\nBro orin ar patatez eo Amerika ar Su (aridennad an Andoù).\n1 An anvioù\nE brezhoneg e vez lavaret koulz patatez hag avaloù-douar. An eil a vez kavet kentoc'h eus tu norzh ar vro hag egile er su, met kenvevañ a ra an daou anv e gwirionez. Ar stumm pato (/pa'toˑ/) a vez klevet e Kernev-Uhel, ha betek e Plougonven, e Treger.\nAr re abred: a vo tennet 90 devezh well-wazh goude dezho bezañ bet hadet\nAr re damabred: a vo tennet a-raok 110 devezh goude dezho bezañ bet hadet.\nAr re damdiwezhat: a chomo 120 devezh en douar.\nAr re diwezhat: a chomo etre 120 ha 140 devezh en douar a-raok na vo torret an erv warne. Mat e vezont da viret.\nAn daou seurt kentañ, abred ha damabred, a vez tennet pa grog ar c'horz anezho da grazañ, e-tro 110 devezh .\nAr patatez prim a vez tennet a-raok dezho mont en o azv, pa gomañs o c'horz dont melen. Tud zo a gav mat ar frouezh pe al legumaj pa ne vezont ket en o ment pe en o blaz c'hoazh. Gwelloc'h e vijent. Seul vihanoc'h, seul welloc'h, emezo.\nAdalek 120 devezh bet en douar e vez graet avaloù nevez eus ar re gentañ a vez tennet. Troc'hañ a ra an nen ar c'horz warne an aliesañ evit ma chomint un tamm c'hoazh. Goude-se e vez graet avaloù douar diwezhat eus a re a vo miret un nebeud mizvezhioù e freskijenn ar c'hav teñval, dre ma vint debret, nepell diouzh ar boutailhadoù gwin ruz (dre ma vint divontet d'o zro).\n↑ Atlas yezhoniel Breizh-Uhel, Pêr ar Rouz, kartenn 20, gwelet amañ .\nkartenn Atlas yezhoniel Breizh-Izel ar ger "patatez".\nSellit ouzh ar ger Patatez er\nAdtapet diwar « https://br.wikipedia.org/w/index.php?title=Patatez&oldid=1924178 »\nDernière modification le 2 Gen 2022, à 09:55\nKemmoù diwezhañ degaset d'ar bajenn-mañ d'an 2 Gen 2022, da 09:55.


Quarta Partita, kevrollenn sinet, 1669\nGanedigezh : 18 a viz Mae 1616 e Stuttgart\nMarv : 7 a viz Mae 1667 en Héricourt\nBroadelezh : Impalaeriezh santel roman german (Hiziv : alaman)\nMicher pennañ : ograouer ha klavisimer\nJohann Jakob Froberger bet ganet d'an 18 a viz Mae 1616 e Stuttgart ha marvet d'ar 7 a viz Mae 1667 en Héricourt (Haute-Saône) a oa un ograouer, ur c'hlavisimer hag ur sonaozour alaman.\nDigant e dad, a oa Kapellmeister e lez Stuttgart, en devoe e gentelioù sonerezh kentañ. Beajiñ a-dreuz Europa a reas, ha chom e Roma (1637-1641) ma teskas digant ar mestr italian Girolamo Frescobaldi (1583-1643) koulz hag e Wien (1645) ma voe ograouer el lez.\nPetra bennak ma ne voe moullet hini ebet eus e oberennoù pa oa bev, diwar e youl war a hañval evel ma oa ar c'hiz d'e vare, kalz savadoù a voe graet ha skignet ; bras eo bet e levezon war sonerezh e amzer neuze, ha pelloc'h zoken, betek hini Johann Sebastian Bach (1685-1750) ha Georg Friedrich Händel (1685-1759).\nGant e sonaozadur dezhañ e-unan ez eo deuet J. J. Froberger a-benn da gendeuziñ ar stiloù alaman, gall hag italian en e bezhioù evit an ograoù hag ar c'hlavisim.\nE Stuttgart e voe badezet d'an 19 a viz Mae 1616, mab d'ar c'haner tenor Basilius Froberger (1575-1637) ha da Anna Schmid (1577-1637). Kanañ a rae Basilius Froberger e lez Württemberg kent dont da vout Kapellmeister eno e 1621. Diwar an unnek bugel a oa en tiegezh, pevar a zeuas da vout sonerien el lez, war-bouez Johann Jakob.\nNe ouzer koulz lavaret netra diwar-benn yaouankiz ar sonaozour e Stuttgart betek e 18 vloaz, e 1634, pa voe kaset da Wien war erbed kannad Sveden da ganañ e chapel lez impalaer Aostria, Ferdinand III an Impalaeriezh Santel.\nE 1637 e varvas e dad, e vamm hag unan eus c'hoarezed diwar ar vosenn. Johann Jakob hag e vreur Isaac a werzhas levraoueg-sonerezh o zad da lez Württemberg, hag en hevelep bloavezh e teuas Johann Jakob da vout eilograouer Wolfgang Ebner (1612-1665) e lez Wien,\nE miz Even 1637 e voe aotreet da vont da Roma a-benn studiañ e-kichen ar sonaozour Girolamo Frescobaldi (1583-1643). Hag eñ ul luterian ez andreas ouzh ar relijion gatolik — war a hañval, pa oa ret bout katolik evit labourat el lez, ha tri bloavezh-pad e chomas e Roma.\nE 1641 e tistroas da Wien, ma voe ograouer betek 1645, pa zistroas da Roma da gendelc'her da studiañ, gant Giacomo Carissimi (1605-1674) marteze, gant Athanasius Kircher (~1602-1680) a-dra-sur.\nKounlec'h J. J. Froberger\ndirak kastell Héricourt\nE 1649 e tistroas da Aostria adarre, dre Firenze ha Mantua ma tiskouezas d'ar briñsed an arcæ musurgicæ novum inventum, un arc'h bet ijinet gant Kircher evit aozañ sonerezh. E miz Gwengolo e tiskouezas an arc'h d'an impalaer, hag e sonas dirak un diplomat anvet William Swann, el lakaas da gejañ ouzh ar sonaozour flandrezat Constantijn Huygens (1596-1687), a chomas mignon dezhañ a-hed e vuhez. Dre Huygens ez anavezas labour ar sonaozourion c'hall Jacques Champion de Chambonnières (~1602-1672), Ennemond Gaultier (~1575-1651) ha Denis Gaultier (~1600-1672), ur c'henderv da Ennemond.\nPa varvas an impalaerezh Maria Leopoldine von Österreich-Tirol e miz Eost 1649 e voe paouezet gant ar sonerezh el lez. Kuitaat Wien a reas Johann Jakob Froberger neuze, ha beajiñ e-pad pevar bloavezh ; krediñ a reer e voe karget gant an impalaer d'ober un tamm labour diplomatiezh ha, marteze, spierezh.\nNebeut-tre zo anavet diwar-benn ar beajoù-se ; hep mar e chomas e kêrioù Dresden, Köln, Düsseldorf, Antwerpen hag e broioù Zeeland ha Brabant. Asur eo e chomas e Brusel div wezh, e 1650 ha 1652, e London hag e Paris.\nE Paris e kejas ouzh ar sonaozourion a oa bet kaoz anezho gant Constantijn Huygens ; ouzh Louis Couperin (~1626-1661) e kejas ivez. Levezonet e voe Froberger gant o sonerezh, ha Couperin d'e dro a voe levezonet gant doare ar soner alaman : unan eus pezhioù Couperin zo anvet Prélude à l'imitation de Mr. Froberger.\nE 1653 e tremenas J. J. Froberger dre Heidelberg, Nürnberg ha Regensburg kent distreiñ da Wien e miz Ebrel da chom el lez e-pad pevar bloavezh.\nNe chom roud ebet pe dost eus bloavezhioù diwezhañ ar sonaozour, war-bouez eskemmoù lizheroù etre Constantijn Huygens ha dugez Montbéliard, Sybilla a Württemberg, a oa o chom en Héricourt. He c'helenner war ar sonerezh e voe Froberger en Héricourt, ma varvas e miz Mae 1667.\nJohann Jakob Froberger: The Complete Keyboard Works (1994), sonet gant Richard Egarr (ograoù, klavisim), CD Globe GLO 6022–6025\n↑ Johann Matheson, Op.cit\n↑ | Skeudenn\n↑ Evel ar sonaozour saoz John Dowland (1563-1626) hag al livour flandrezat Pieter Pauwel Rubens (1577-1640)\n↑ Louis Couperin — Pièces de Clavecin, sonet gant Richard Edgar, Harmonia Mundi HMU907511.14 (CD #4) | Selaou\n↑ Un tiriad eus an tiegezh Württemberg e oa Montbéliard ha Héricourt d'ar mare-se ; e departamant an Doubs emañ hiziv.\nAdtapet diwar « https://br.wikipedia.org/w/index.php?title=Johann_Jakob_Froberger&oldid=1719998 »\nKemmoù diwezhañ degaset d'ar bajenn-mañ d'an 24 Gwe 2016, da 19:58.


An aviel hervez Sant Mark - Pennad 4 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Traduction Danielou - An aviel hervez Sant Mark – Pennad 4\nO kelenn war vord ar mor\n1 Hag en em lakaad a ra c’hoaz da gelenn war vord ar mor. En e gichenn en em vod eur boblad-tud niveruz-tre, ken e pign en eur vag, hag ez azez war ar mor. An engroez a-bez a zo war an douar, dirag ar mor. Kelenn a ra dezo eur bern traou dre barabolennou, hag en e gelennadurez e lavar dezo : 3 « Selaouit ! »\nParabolenn an hader\n« Setu ma ’z a an hader er-mêz, evid hada. 4 Hogen, e-keid m’ema o hada, e kouez eul lodenn war vord an hent. Dond a ra al laboused d’he zebri. 5 Hag eul lodenn all a gouez war ar veindrail, e-leh n’eus ket kalz a zouar. Kerkent e tiwan, dre n’eo ket don an douar. 6 Med pa zav an heol, eo-hi rostet, ha peogwir n’he-deus ket a wriziou, eo dizehet.\n7 Hag eul lodenn all a gouez e-touez ar spern. Sevel a ra ar spern, hag he mouga : ne ro tamm greun ebed. 8 Re all a gouez en douar mad hag a ro greun ; sevel ha kreski a reont, o tougen : unan tregont, unan tri-ugent, hag unan kant. » 9 Ha lavared a ree : « An neb e-neus diouskouarn evid kleved, ra glevo ! »\nPerag ar parabolennou\n10 P’ema-eñ en eul leh digenvez, e ra an dud en-dro dezañ, hag an daouzeg ive, goulennou outañ, diwar-benn ar parabolennou. 11 Lavared a ra dezo : « Deoh eo bet roet mister rouantelez Doue. D’ar re a zo en diavêz, e tegouez pep tra de barabolennou ; evel-se :\n12 “o selled e sellint ha ne welint ket,\no kleved e klevint ha ne gomprenint ket,\ngand aon na zistrofent ha na vefe pardonet dezo !” »\nNe welit ket ar barabolenn-man ?\n13 Lavared a ra dezo : « Ne welit ket ar barabolenn-mañ ? Hag an oli barabolennou, penaoz e vint komprenet ganeoh ? 14 Ar gomz eo hag a vez hadet gand an hader. 15 Evel-mañ ema al lodenn war vord an hent, e-leh m’eo hadet ar gomz : pa glevont, e teu dioustu Satan da lemel kuit ar gomz hadet enno.\n16 Memez tra evid al lodenn hadet war ar veindraill : int, pa glevont ar gomz, he degemer a reont dioustu gand levenez. 17 Med n’o-deus ket a wriziou enno o-unan, hag hedro int ; neuze, ma teu glahar pe heskinèrèz en abeg d’ar gomz, e strebotont dioustu.\n18 Lod all a zo hadet e-touez ar spern ; ar re-ze eo ar re a glev ar gomz, 19 med neh ar bed, touell ar binvidigez, hag ar c’hoantegeziou evid an traou all en em zil enno hag a voug ar gomz : difrouez e teu homañ da veza. 20 Al lodenn bet hadet war an douar mad eo ar re a glev ar gomz hag he degemer ; dougen a reont frouez : unan tregont, unan tri-ugent, hag unan kant. »\n21 Ha lavared a ra dezo : « Daoust hag e vez degaset ar gleuzeur evid beza lakeet dindan ar bouezel pe dindan ar gwele ? Daoust ha n’eo ket evid ma vefe lakeet war ar hantolor ? 22 Rag n’eus netra guzet ha n’eo ket da veza diskouezet : netra ne hoarvez dre guz nemed evid beza diskuliet. 23 M’e-neus unan bennag diouskouarn evid kleved, ra glevo ! »\n24 Ha lavared a ra dezo : « Taolit evez ouz ar pez a glevit. Gand ar muzul a vuzuillit gantañ, e vo muzuliet deoh, ha lakeet deoh eun tamm ouspenn. »\nPiou e-neus ha piou n’e-neus ket\n25 « Rag an hini e-neus, e vo roet dezañ. Hag an hini n’e-neus tamm ebed, ar pez e-neus zoken a vo tennet kuit digantañ. »\nDarevi a ra an eost\n26 Lavared a ree : « Evel-mañ ema rouantelez Doue : e-giz eun den a daolfe an had war an douar. 27 Pa ve kousket ha pa ve dihun, noz ha deiz, e tiwan hag e kresk an had : ne oar ket penaoz. 28 An douar a zoug frouez, drezañ e-unan : geot da genta, pennou-ed goude-ze, ha warleh, leun a hreun er pennou-ed. 29 Pa ’z eo prest ar greun, e kas an den ar falz dioustu rag deut eo an eost. »\nAr greunnen zezo\n30 Ha lavared a ree : « Gand petra keñveria rouantelez Doue ? E peseurt parabolenn he lakaad ? 31 Evel eur greunenn zezo : pa vez hadet war an douar, eo-hi an hini vihanna, e-touez an oll hadennou war an douar. 32 Med, pa vez hadet, e sav hag e teu da veza brasoh eged an oll blantennou. Ober a ra skourrou, ken e hell oll laboused an neñv ober o neiz en he skeud. »\nPep tra dre barabolennou\n33 Gand parabolennou a zeurt-se, e lavare ar gomz, hervez ma hellent kompren. 34 Ne gomze ket outo hep parabolennou. Hag en diavêz, e tisplege pep tra d’e ziskibien.\nAr barr-amzer sioulleet\n35 Lavared a ra dezo, en deiz-se, an abardaez o veza deut : « Deom d’an tu all ! » 36 O lezel ar boblad-tud, eo-eñ kemeret ganto er vag, evel m’edo. Bagou all a yee d’e heul.\n37 Sevel a ra eur mell avel-dro, hag e lamm an tarzou war ar vag, ken eo-hi karget dija. 38 Eñ a zo e aroz ar vag, kousket war eur dorchenn. E zihuna a reont, ha lavared dezañ : « Mestr ! Ne rez van ebed, evidom da vond da goll ? »\n39 Eur wech dihunet, e hourdrouz an avel hag e lavar d’ar mor : « Tav ! Chom minwasket ! » Mouget eo an avel, ha kalm-gwenn eo ar mor. 40 Lavared a ra dezo : « Perag oh-c’hwi spontet ? N’ho-peus ket feiz c’hoaz ? » 41 Krena a reont gand aon vraz, ha lavared an eil d’egile : « Piou ’ta eo hemañ, evid an avel hag ar mor zoken da zenti outañ ? »\nPennad 3 Pennad 5


Un Olimpiadenn zo ur prantad pevar bloavezh, liammet d'ar C'hoarioù Olimpek en Henc'hres. E-doug ar Marevezh hellenadek e voe implijet an olimpiadennoù, adalek Eforos, evel prantad dave da jediñ ar bloavezhioù. Ar c'hentañ Olimpiadenn a badas eus an hañv 776 kent J-K. betek hini 772 kent J-K.. Abalamour da se e krog ar 1añ bloaz eus ar 700vet Olimpiadenn en hañv 2021.\nHiziv e tave ar ger olimpiadenn d'ur prantad a grog d'ar c'hentañ a viz Genver eus ur bloavezh m'emañ dalc'het ar C'hoarioù Olimpek hañv, hag a bad pevar bloavezh. Ar c'hentañ olimpiadenn a-vremañ a grogas e 1896, an eil e 1900, ha kement zo. Komañs a reas an 29vet e 2008 .\nAr C'hoarioù olimpek kozhAozañ\nAr sofist Hippias a oa ar c'hentañ skrivagner a embannas ur roll trec'hoù er C'hoarioù olimpek, hag erru da vare Eratosthenes en em glevet araed da lâret e oa c'hoarvezet ar c'hentañ C'hoarioù olimpek an hañv ar bloaz 776 kent J.-K.. A-drugarez da rolloù an drec'herien ha da jedadennoù graet adalek 776 kent J.-K. e roe o zu da istorourien Henc'hres da ober gant an olimpiadennoù evel un doare da jediñ an amzer na zepante ket diouzh an doareoù da jediñ ar bloavezhioù implijet er c'heodedoù, disheñvel an eil re diouzh ar re all. Ar c'hentañ da vloaziañ an darvoudoù evel-se en un doare reizhiadek eo Timaios Taoromenion en III kantved kent J.-K. Koulskoude n'haller ket fiziañ e lod eus an deiziadoù roet gant istorourien zo, diwezhatoc'h, evit darvoudoù c'hoarvezet a-raok ar Vvet kantved kent J.-K. peogwir e veze jedet deiziadoù an darvoudoù en amzerioù kentañ ar C'hoarioù olimpek en un doare kildremmus gante.\nSkouerioù deiziadoù jedet gant an olimpiadennoù kozhAozañ\nC'hoarioù olimpek a-vremañAozañ\nDeroù ha diwezhAozañ\nAdtapet diwar « https://br.wikipedia.org/w/index.php?title=Olimpiadenn&oldid=1862305 »


Peisistratos (henc'hresianeg: Πεισίστρατος, Peisistratos, latinekaet e Pisistratus), 607 kent J.K.-528 kent J.K., a voe kentañ tirant Aten, eus 546 betek 528-527 kent JK. Mab ar prederour Hippokrates e oa hag anvet e voe hervez anv ar peisistratos a gaver en Odysseia. Kemer a reas ar galloud dre finesa oc'h aloubiñ hag o terc'hel an Akropol.\nPeisistratos, difenner renkadoù izelañ Aten, an Hyperakrioi (sellet izeloc'h), a c'hall bezañ gwelet evel skouer gentañ ar boblachouriezh pe zoken ar sokialouriezh. Pa oa e penn ar geoded ne dermas ket Peisistratos da enebiñ ouzh ar brientinien, da zigreskiñ kalz o dreistgwirioù, ha da ziberc'hennañ anezhe diouzh o douaroù d'o reiñ d'ar re baour. Arc'hantañ a reas kalz raktresoù relijiel hag arzel. Dre e oberenn bolitikel en deus tennet Aten da viken eus aotrouniezh an oligarkiezh kozh brientinien ha prientet en deus mestroniezh Aten en Enezvor war dachenn ar brezel hag ar c'henwerzh, dre ur politikerezh diavaez nevez hag hardizh. Digeriñ a rae evel-henn hent an demokratiezh ha barr galloud Aten er Vvet kantved kt JK, « Kantved Perikles ». Lezet en deus da Aten ivez ensavadur ar gouelioù panatenek hag an esae efedus kentañ da aozañ ur stumm peurglok eus Meurganoù Homeros, an Ilias hag an Odysseia.\n"Peisistratided" a vez graet eus an tri zirant a renas Aten eus 546 da 510 kent J.-K., da lâret eo Peisistratos hag e zaou vab, Hipparc'hos hag Hippias.\nKemeridigezh ar galloud gant Peisastratos zo ul lodenn eus ul lusk a weler e kalz keodedoù eus Henc'hres a zo renet gant tiranted. E Korinthos, Miletos, Sikyon, Samos, Mytilene, e trevadennoù gresian Azia-Vihanañ e oa diskaret an oligarkiezhioù gant tiranted ha dinastiezhioù tirantet illur a binvidika hag a greñva o c'heodedoù, a ziorro ar c'henwerzh hag ar pezh a zu da heul : an aloubadegoù.\nAn hent d'ar galloudAozañ\nEchuiñ a reas ur stourm hir gant Megara diwar-benn perc'henniezh Eleusis ha Salamis pa oa lakaet arme Megara da dec'hout gant brezelourien Aten, Peisistratos en o fenn, e 565 kent JK.\nGoude koll ar Vegariz e kevezas meur a gostezenn bolitikel da gontrolliñ gouarnamant Aten. Disheñvel e oa ar c'hostezennoù-se dre orin o izili e tachenn ar geoded ha dre o renk sokial.\nAr Pedieis, a oa Lykourgos en o fenn, e oa anv ar boblañs a oa o vevañ er c'hompezennoù. Ar berc'henned douar-se a c'houneze ed, ar pezh a roe levezon dezhe pa veze berrentez war ar boued.\nAr Paralioi a oa ar boblañs a oa o vevañ a-hed an aod. Renet gant Megakles, un Alkmaeonid, ne oa ket ken kreñv kostezenn ar Paralioi hag ar Pedieis da gentañ penn abalamour ma ne broduent ket ed evelto. Abalamour d'ar Vegariz oc'h eveshaat ar morioù e oa diaes kenwerzhañ dre hent ar mor.\nAn Hyperakrioi, ar strollad diwezhañ, na oant ket difennet gant ur strollad a-raok, a oa o vevañ er menezioù dreist-holl hag ar re baourañ eus poblañs Aten hag a-bell. Ne broduent nemet gloan ha mel. Peisistratos a savas kostezenn an Hyperakrioi, pe annezerien ar menezioù. Memes gant harp ar Paralioi e oant kalz nebeutoc'h eget izili kostezenn ar gompezenn.\nAr perzh en doa kemeret er brezel gant Megara a zegasas brud vat da Beisistratos en Aten, met n'en doa ket ar pouez politikel da gemer ar galloud. Peisistratos a lakaas ar vrud da redek e oa bet klasket lazhañ anezhañ, ha gant an dizurzh a heulias ar c'heloù e teuas a-benn da atizañ Bodadenn Aten da reiñ gwarded d'e wareziñ. Peisistratos, evel e ziaraoger Kilon Aten, a implijas anezhe da gemer ha da zerc'hel an Akropol. Gant harp Megakles hag e gostezenn e kemeras ar galloud neuze.\n↑ Shanaysha M. Furlow Sauls, "The concept of instability and the theory of democracy" in the Federalist, p. 77\n↑ Aristoteles, Bonreizh Ateniz, lodenn XIII\n↑ Aristoteles, The Athenian Constitution, lodenn XIII ; Herodotos, An istorioù, 1.59; Ploutarc'hos, "Buhez Solon", in Plutarch’s Lives (London: embannet gant W. M'Dowell evit J. Davis, 1812), p 185.\nAdtapet diwar « https://br.wikipedia.org/w/index.php?title=Peisistratos&oldid=1822592 »\nDernière modification le 10 Gen 2019, à 19:11


Morlaer Breizh , Pirate breton...\nDa heul goulennoù niverus, ret eo deoc'h mont dre aze evit kavout bannieloù "Morlaer Breizh" da brenañ :\nSuite à de nombreuses sollicitations, c'est par ici que vous trouverez les drapeaux "Pirates Bretons" :\nUr Fest-Noz evit Gwagenn TV\nD'an 10 a viz Gwengolo e vo aozet ur fest -noz e MJC Douarnenez gant Gwagenn.\nGuylaine/Koulmig, Katell/Maelan hag ar strollad Eien a gaso an tonioù.\nAn 2 ganerez, Guylaine ha Koulmig, hag an 2 soner, Katell ha Maelan zo anavezet e Bro zDouarnenez.\nBec'h d'ar gavotenn ganto !\nMarteze e vo dizoloet ganeoc'h ar strollad Eien. Ur strollad sonerien yaouank met gant skiant-prenet dija. Kas a reont an dañs gant startijenn ha plijadur.\nDa 8e (just a-raok ar fest noz) vo skignet un nebeud filmoù graet gant Gwagenn aboe 2007, digoust. Ur banne a vo profet ha tro a vo da gaozeal eus dazont Gwagenn.\nKregiñ a rayo ar fest-noz da 9 eur. Koustañ a rayo 6 euro ar mont e-barzh.\nAn arc’hant dastumet a servijo evit prenañ dafar nevez evit gwagenn tv (Kameraioù, mikroioù…\nLe 10 septembre, gwagenn organise un fest-noz à la MJC de Douarnenez, avec Guylaine/ Koulmig, Katell/Maelan et le groupe Eien.\nVous connaissez déjà les deux chanteuses de kan-ha-diskan, Guylaine et Koulmig, ainsi que les 2 sonneurs Katell/ Maelan. Ça envoie du steack avec eux !!\nPeut-être vous découvrirez le groupe Eien. C'est un groupe de jeunes sonneurs qui sont déjà bien expérimentés. Startijenn et plijadur au rendez-vous !!\nA 20h, diffusion de quelques films de Gwagenn réalisés depuis 2007. Ça durera pas longtemps et en plus c'est gratos. Avant le fest-noz, on aura même le temps de boire un coup offert par Gwagenn pour ses 5 années et de parler de l'avenir de Gwagenn.\nA 21 h, début du fest-noz. 6 euros, l'entrée.\nL’argent récolté servira a acheter du matos pour Gwagenn TV (caméras , micros..) venez nombreux !\nMyspace Eien :\nNaoned e Breizh manif 18/06/2011\n25 mai 2011 3 25 /05 /mai /2011 09:47\nPeizantez dizouar ! Paysanne sans terre !\nevit gouzout hiroch /pour en savoir plus : link


29 a viz Ebrel 2017\nKrouidigezh gentañ Paritito ez eo "Pa gouezh ar mogerioù" / "Quand les murs tombent". Reiñ a ra komedianed ar strollad da glevet un destenn savet gant Mélanie Giotto ha Béatrice Bazin a ziwar atersadennoù liesseurt bet graet ganto war tem an emdroadur hiniennel. Petra a c’hoarvez ennomp-ni pa greskomp, pa zeomp er-maez deus ar voestigoù strizh omp da vezañ desavet enno ? Pa teu stankoc’h hon frankiz…\nPrivezioù ez eo ur ger a gas da soñj en dachennoù prevez ha dibublik. Privezioù publik a zo neuze dioute ur c’hroaz-hent daou du, o vezañ lec’hioù personnel, lec’hioù an tabou hag ar pezh ’vez da guzhat, pa vezont ivez evit ar maouezed lec’hioù gwir emgav pe tremen dianav. Pep frailhenn zo da gaout er gevredigezh a da vezañ kavet eno ivez : disheñvelderioù yezhoniel, sokial, sevenadurel, disheñvelderioù…\nC’hoariva hag ar strollad Paritito a ginnig deoc’h ur staj war teknikoù ar c’hoariva forum (teatr ar re wasket) d’ar 6 ha 7 a viz Even 2015 e Presbital Kozh Landelo. Pal ar staj a zo dizoloiñ mont en-dro an teatr forum e korf un dibenn-sizhun. Er staj-mañ e vo labouret war un tem : implij gwir ar brezhoneg el lec’hioù foran hag er vuhez prevez. Setu amañ da heul un nebeut goulennoù ha boued preder…\nParitito a ginnigo al lennadenn gentañ eus pezh-c’hoari Privezioù Publik. Heuliet e vo al lennadenn gant un abadenn forum digor d’ar publik da gemer perzh. Boued a vo kinniget war al lec’h, d’an dud da gaout plijadur da eskemm war lerc’h an abadenn. Kenaozet eo an abadenn gant strollad Ar Reuz. Muioc’h a…\nEtre ar 16 hag ar 27 a viz Meurzh e vo ar strollad Paritito e rezidañs e Kemeneven (e ti kompagnuniezh Tro Heol) evit krouiñ ur pezh nevez : Privezioù Publik. Divyezheg e vo ar pezh. Al leurenniñ a vo savet gant Véronique Hélies hag ar c’homedianezed a vo renet gant Laors Skavenneg (Dizale).\n7 a viz Here 2014\nUr c’hasting c’hoariva a zo lañset gant kompagnunezh c’hoariva Paritito d’an 3 a viz du e Penn-ar-Bed evit ar pezh-c’hoari Privezioù Publik, un destenn uniseks ha divyezhek, skrivet gant Mélanie Giotto. Ar ren komedianezed a vo gant Laors Skavenneg, hag al leurenniñ gant Véronique Helies (Théâtre du Grain, Compagnie Dérézo, Brest). Klask zo war teir vrezhonegerez a zeu aes ar yezh ganto, ha n’o defe ket…\n6 a viz Gwengolo 2014\nC’hoariva hag ar strollad Paritito a ginnig deoc’h heuliañ Ur Staj war teknikoù an teatr forum (teatr ar re wasket) 4 ha 5 a viz Here 2014 e Sant-Kadou (Sizun - 29) Labouret e vo war reolennoù diazez an teatr forum gant 3 stummerez. Priz ar staj 80€ pe 60€ (gant ur pred hag ar nozvezh ’barzh ar priz-mañ). Evit gouzout hiroc’h ha lakaat ho anv : 06 38 78 35 15 pe o skrivañ…


Emgann Fornovo - Wikipedia\nEmgann Fornovo, 6 a viz Gouhere 1495.\nEmgann Fornovo zo un emgann a c'hoarvezas d'ar 6 a viz Gouhere 1495, e Fornovo di Taro en Italia, un 30 km er c'hreisteiz da gêr Parma, e-kerzh Kentañ brezel Italia (1494-1497), etre arme c'hall Charlez VIII hag armeoù italian enebet ouzh Bro-C'hall. Laret e vez anezhañ e oa kentañ krogad bras brezelioù Italia .\nDeuet e oa a-benn ar roue gall da dreuziñ Italia da vont betek Rouantelezh Naplez ha d'he c'hemer hep re a boan. Met displijet-bras e oa stadoù Italia o welout un arme estren er vro, ha lod anezhe a oa izili ur c'hevre aozet gant Venezia a-enep ar C'hallaoued.\nRet e voe da Charlez VIII hastañ buan distreiñ da Vro-C'hall ma ne felle ket dezhañ kavout e holl enebourien war e hent d'ar gêr. Ne oa ken nemet 9000 soudard gantañ. Gant poan e treuzjont an Apenninoù gant o c'hanolioù pa errujont dirak Fornovo d'ar 5 a viz Gouhere 1495. Eno e kavjont un armead enebourien, 35 000 a dud enni, ha renet gant Francesco II Gonzaga, markiz Mantova, a oa ouzh o gortoz abaoe an 28 a viz Mezheven.\nEmgann Fornovo a voe d'ar 6 a viz Gouhere ha trec'h e voe ar C'hallaoued, goude ma oa niverusoc'h o enebourien, hag evel-se e c'halljont kenderc'hel war hent an distro.\nAdtapet diwar « https://br.wikipedia.org/w/index.php?title=Emgann_Fornovo&oldid=1823668 »


Pajenn:Troude ha Milin - Ar marvailler brezounek.djvu/264 - Wikimammenn\nPajenn:Troude ha Milin - Ar marvailler brezounek.djvu/264\nd’in ar gwin-kousket. Pa vezo deuet da noz evit hen diskarga hag he rei d’in, setu petra a ri-te, pa zalc’hez ar goulou d’ezhan. Diskregi a ri euz ar c’hantolor, hag e lezi anezhan da goueza, ha neuze, pa vezo maro ar goulou, me a c’hello teuler kuit ar gwin-kousket, hag ann tad-kaer ne welo banne. Diwall a-vad na rafez ket ar pez a lavarann d’id, rak e-verr da noz e tenio adarre plac’h ar ier, evel ma’z eo deut ann diou nozvez diveza.\nAr mevell a reaz evel a voa bet lavaret d’ezhan, pa deuaz ann tad-kaer gant ar gwin-kousket dioc’h ann noz. Da c’hortoz, paotrez ar ier ne voa laouen tamm e-bed, o welet ne voa ket bet evit rei da glevet d’ar prins ar pez e devoa c’hoant. Mont a reaz gant ar ier, ha dispaka ann delienn euz al lore a gan. Ar brinsez o tremen, a glevaz kana dudiuz al loreenn hag a voe souezetoc’h c’hoaz evit na voa bet a-raok. Gouienn a reaz kaout ann delienn-ze digant plac’h ar ier, hag hou-ma a lavaraz d’ezhi ne roje ket he loreenn a vihanoc’h evit triouac’h mil skoed hag eunn nozvez adarre e kampr ar prins. — Mad, eme-z-hi, ne rann forz ; bez’ e rankann he c’haout, koustet pe gousto. — Sada ma voe prenet adarre digant paotrez ar ier. Hou-ma evit gwir e devoa bet arc’hant ha kalz zo-ken ; n’e devoa ket bet he c’hoant a-vad, hag ann dra-ze eo a nec’he gwasa anezhi.\nDont a ra ann noz, ha setu ma’z ear adarre da rei ar gwin-kousket d’ar prins. Ar mevell, war zigarez ma voa evel morgousket, a laoskaz ar\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/264&oldid=114297 »\nKemmoù diwezhañ degaset d'ar bajenn-mañ d'an 4 Meu 2018, da 21:21.


Koñchennoù Lanig Rouz\n1. Ar c'hi du ha miz Du\nMa c’hi bihan a zo du eus penn e fri betek e lost, nemet e bav dehou a-raok a zo gwenn. D’an hanter miz eost e oa degaset din gant ma merc’h vihan eus ur gêr war ar maez. Bras e oa-eñ e-giz ur voest sukr.\nBrasaet eñ un tammig bihan, bihan eo chomet memestra ; met ar mestr eo deuet d’ober en ti, e-barzh ar c’hav, e-barzh al liorzh.\nDibaoe eo degouezhet miz Du, emañ toud an traoù du er-maez : degouezhet ar glav hag ar yenijenn. Diaoulig, ma c’hi du bihan, bremañ a gav gwelloc’h ar gegin. Al liorzh en deus labouret gant e fri du keit e oa brav an amzer ; na lavar netra dezhañ ken, klask a ra ar wrez. Met ar mestr emañ atav e-barzh al lec’h emañ. Kalz imor a zo e-barzh ma c’hi du bihan.\nAr goañv a zo o tont. Diaoulig na gar ket mont er-maez ken. Du dezhañ, ha du emañ an amzer e-barzh miz Du. Glav a zo ha memes un tammig erc’h an devezh kentañ eus miz Kerzu.\nDiaoulig a gav hir e amzer. E-barzh ar gegin ne vo ket laosket da vont, e-barzh al liorzh a vo yen, e-barzh ar c’hav, e-unan, e vo dav dezhañ chomet. Diaoulig ne gar ket beziñ e-unan. E zaoulagad a savar : tristidigezh a weler e-barzh ma leser anezhañ e-barzh gêr, hag e ya an dud kuit eus an ti.\nDiaoulig na gar ket ken al liorzh anezhañ. Deuet ar goañv gant ar miz Du – toud an traoù a zo du : ar gwez hag al liorzh a zo du ha noazh, kollet o deus o delioù. Miz Du zo duoc’h-du, gwall yen ha trist, met Diaoulig zo du ivez, met un du yaouank, un du esperañs, un du eus ar vuhez.\nWar lerc’h ar goañv e teuy en dro an nevez amzer. Ar gwez e-barzh al liorzh o do en-dro delioù, bleunioù a vo en dro ivez, cheuc’h e vo an amzer.\n4. An devezh lazhañ moc’h\nDibaoe un nebeut mizioù, ar wreg a vouete kalz gwelloc’h ar wiz kozh ; ober a rae dezhi boued mat : brenn d’eus ti ar bouloñjer, laezh, avaloù-douar ha tout diouzh gwalc’h. Dav e oa d’ar pemoc’h beziñ lart evit kavet kig druz.\nAn devezh bras a oa degouezhet : dour a oa o tommiñ e-barzh ar chidhouarn vras ; war an daol voued, en ti, ar merc’hed o do diblusket ognon ha kignen ; ar wazed o do lemmet ar c’houtilli a oa e-barzh kêr, d’eus an hini vihannañ betek ar gontell vras.\nAn daol vorc’h a oa e-barzh ar porzh ; ar wazed d’ar c’hraou moc’h gant funioù. E-biou he fav e oa paket ar wiz kozh ha stlejet betek ar porzh. Diouzhtu, war an daol gant ar baotred, unan peg e-barzh he skouarn, unan all e-barzh ur pav, unan all e-barzh he lost. Yudal a rae ar pemoc’h met en un nebeut amzer e oa staget he favioù diouzh an daol gant ar funioù. Koaven e oa war he c’hostez, yudal kreñv a rae ar paour-kaezh loen e-giz e ouie petra e oad o vont d’ober dezhañ ; met d’eus he fenn betek he lost un den a oa peg e-barzh.\nEr penn a-raok, al lazher moc’h fas diouzh penn ar wiz, a dostae beg lemm ur goutell vras he gouzoug, a glaske an takad mat ha gant un taol sec’h a blante anezhi betek an troad e-barzh gourlañchenn ar pemoc’h. Ar gwad a strinke war an douar, daspugnet a vije un tammig evit ober youd gwad.\nEn un nebeut tre a amzer e oa marv ar pemoc’h. Ne oa tamm trouz ebet ken. Sailhoù dour berv vije bannet war ar c’horf marv evit skaotet anezhañ ha kement den a oa aze a gemer ur goutell ha rakañ ar reun. A-benn e oa echuet, kroc’henn ar pemoc’h a oa flour dindan an dorn evel beg ur c’hrouadur bihan.\nGoude, an daol veze laket kostez ur voger ; ar pemoc’h e benn diouzh an traoñ hag ar penn-a-dreñv diouzh an nec’h, ar c’higer-moc’h gant e goutell vras a zigore anezhañ d’eus laez betek an traoñ. Ar bouzelloù veze daspugnet e-barzh ur baner ha kaset d’ar stêr e-kichen evit beziñ gwalc’het ha diwezhatoc’h vezint kavet evit ober ar silzig hag an anduilhennoù.\nAr gorailhoù e-barzh ur baner all evit beziñ kaset diouzhtu d’ar c’harrdi e-tal an ti. Aze veze lakaet an daol-moc’h hag ar pemoc’h troc’het dre dammoù, an daol naet oa war he c’horre an tammoù kig en ur penn hag e-barzh ar penn-all al lard hag ar gorailhoù. En ur veilh vihan vezent drailhet ha mesket gant kig druz hag ognon, ar meskad-se, gant e zorn, ar mestr kiger a leunie ur voest houarn, hir ha strizh, reñket brav ; e-barzh forn ar bouloñjer e veze poazhet, an dra-se a oa ur fourmaj rouz dispar.\nLard ha kig druz drailhet gant ar veilh, mesket gant ognon, kignen, pebr ha halen glas a rae al lard sall. Gant ar gorailhoù ha kig druz veze graet ar silzi ha an anduilhennoù ; Ar re-se oa da chom e-barzh ar jiminal e-pad pell amzer a-raok beziñ mat da zebriñ evit an devezhioù bras.\nAn tammoù kig a oa war an daol, melloù tammoù ul lur, marteze div pe muioc’h ; e-barzh ur bailh vezent laket, un nebeut tammoù er foñs ha goude un nebeut dornadoù halen glas ha salpetr, en-dro ur reñkennadenn tammoù kig ha goude halen betek e oa leun ar bailh a-rez ar bord : bez e vo kig-sall mat a-hed ar bloaz.\nE-pad an amzer-se ar vugale a yae da gas un tammig kig rost d’an amezeien.\nDa goan e-barzh kêr e oa kalz plijadur tañvañ ar c’hig rost fresk, ur pred mat war lerc’h un devezh labour start ne rae ket a zrouk.\nA-benn ar sul kentañ e vo pedet toud ar gerent tost ha memes ar re all da zont da fest ar pemoc’h ; un devezh bras evit lod da zebriñ kig rost ha fourmaj rouz d’eus ar seurt ne veze ket gwelet alies.\n7. Ar foenn\nPetra a vije graet en amzer gwechall gant ar muiañ lakadur evit ar foenn ? An dra-se a oa boued evit ur bloavezh ; ma vije daspugnet mat, ar c’hezeg hag ar saout a vo lart : “E-barzh ur gêr vat an ozhac’h a zo treut, met e loened a zo lart”.\nMare ar foenn a zo e miz Even, a-benn emañ an devezhioù an hirañ, eus teir eur eus ar mintin betek unnek eur eus an noz.\nA-raok e oa degouezhet ar sklerijenn, ar baotred yaouank hag an dud kreñv ‘yae tram ar foenneg. Pep hini o falc’h war e skoaz hag o c’horn d’-istribilh diouzh o senturenn, e-barzh un dornad geot hag ur bannig dour gant gwinegr, e-touez ar maen-falc’h.\nE traoñ ar foenneg e yaent barzh ar prad, e lec’h ar c’hezeg hag ar falc’herez na oant ket evit mont tost, damm e oa re zour : an douar ‘ oa re vlot.\nDegouezhet war an dachenn labour, pep den a gemere e vaen ha gober un taol lemm d’e falc’h, a-raok en em lakaat barzh al labour. Ha goude an eil war lerc’h egile gant o vrec’h war-stenn gant o hent, ar geot a gouezhe a daolioù sec’h, ar baotred a stoke o falc’h diouzh ar geot ha da heul etre o zent un trouz evel “a-han” e-giz evit beziñ aesoc’h taolet ar geot war an douar. Ar filzi a stoke ouzh ar geot asamblez evel ur mekanig dispar.\nDegouezhet betek ar c’hleuz, pep hini, e falc’h war e skoaz, en-dro d’ar penn all : un taol maen diouzh ar falc’h, en dro d’ar falc’hat e-pad teir eur a vont-dont, se d’an eil penn ar foenneg.\nAr geot ‘ oa ledet war an douar e rizennadoù eeun. Echuet e oa ar c’horn lagenn, ha memes ar penn pellañ toud eus ar foenneg e-lec’h ne oa ken broenn ha hesk a vije daspugnet evit goloiñ ar bern foen barzh al leur pe gouzer dindan ar saout.\nMet dek eur e oa, an heol a ziskoache, hag ar gwrez dija a lakae ar falc’herien da vont goustadikoc’h : piv na vezi ket bet skuizh goude pemp eur falc’hadeg ! Int tram kêr da zebriñ lein, ul lein dispar gant vioù fritet, kig-sal, chistr, kafe.\nE-pad an amzer-se an ozhac’h ‘ oa e-barzh ar foenneg gant daou loen-kezeg staget diouzh ar falc’herez. En un nebeut amzer ar rest eus ar foenneg, ur c’hrenn tachenn geot ‘ oa taolet d’an traoñ. Goude gant forc’hoù, ar merc’hed hag ar vugale a lede ar geot.\nAn heol betek an abardaez a rae e labour en ur sec’hiñ ar geot ; en noz, ur c’hwezh vat ‘barzh ar foenneg, c’hwezh ar foenn nevez.\nAn antronoz vije troet ar foen geot gant forc’hoù pe gant ur mekanik dre gezeg. Ar foenn a oa c’hoazh glas ha memes gleb ‘barzh al lagennoù, dav oa diskouez anezho d’an heol.\nGoude merenn vihan, ar foenn a vije rodelloù ha renkennadoù an eil penn d’an egile diouzh ar foenneg. Ha ma vije sin c’hlav, tout an dud, bihan ha bras, kozh ha yaouank, paotred ha merc’hed gant forc’hoù da ober bernoù diouzh ar foenn ; met d’an deiz war-lerc’h, un tammig heol hag ar bernoù oa ledet en-dro.\nA-wechoù e-pad meur a zevezh al labour-se : ‘ verner ha leder en-dro.\nAn devezh evit charreat ar foenn a zegouezhas. Diouzh ar mintin a-raok mare merenn a vije troet pe ledet ar foenn, ma oa bernet. Goude rodellat e ya diouzhtu ar c’harr kentañ e-barzh ar foenneg. Tud a oa deuet diouzh ar c’hêrioù tro-war-dro, tri c’harr gant pep hini daou loen-kezeg.\nAr charretour a zegouezhe gant ur c’harr goullo, a yae tram kêr gant ur c’harr leun.\nHag ar foenn diouzhtu en-dro e-barzh ur c’harr all. D’e heul, merc’hed hag ar vugale gant rastelli koad a oa o kribañ, netra ne chome war-lerc’h, naet ha glas- brav e oa ar foenneg dre ma yae ar foenn kuit.\nA-raok, plas ar bern oa bet naetaet, an tuchennoù glazenn oa diblantet, an taol skub gant ur valaenn bezv, ha goude e oa graet un dorchenn gant duilhoù keuneud evit d’ar foenn nonpas beziñ war-eeun war an douar, ha chom sec’h;\n12. Ar Sul-Bleunioù\nE-pad ar sizhun araok ar Sul-Bleunioù, e pep kêr, toud an dud a virve o c’hortoz an devezh bras da zont. Bep mintin, ar vamm, abred ‘maez d’he gwele a selle diouzh an amzer, ha bemdeiz ar foenneg ‘ oa goloet gant rev gwenn ; yen ha fresk e oa evit miz ebrel.\nD’ar gwener, war-lerc’h merenn, ar wreg a naetae ar wetur, o frotañ koar betek ken e lugerne, ha memestra da sternajoù ar marc’h. E-barzh an arbel en ti, pell ‘zo e oa prest an dilhad brav, bragoù, chupenn ha tog an ozhac’h, dilhad voulouz ha koef ar wreg, dilhad ar vugale vihan.\nD’ar sadorn abardaez an ozhac’h a skrivelle ar marc’h.\nD’ar sul vintin, goude e oa echuet al labour tro al loened, ar vugale oa toud war sav, ar vamm a wiske anezho an eil war lec’h egile : daou baotr, an div verc’h, an hini diwezhañ na valee ket c’hoazh. Nebeutoc’h evit ur bloavezh he doa hi, met hi an hini a oad o vont da ziskouez d’an dud ‘barzh ar vorc’h.\nAr baotred a oa gwisket giz kêr, dilhad ha bouteier lêr re vihan evito ; fier e oant memestra. Ar verc’h vras oa gwisket gant dilhad gwenn hag ur rumm boutoù gwenn gant toulloù brav met yen he doa ar plac’h araok mont kuit, setu a-benn e vije digouezhet er vorc’h n’he dije ket santet he zreid ken anezhi. Pep hini ‘barzh e zorn en doa ur boked beuz pe damm lore.\nPad an amzer-se, an tad, en e wiskamant sul en doa staget ar marc’h diouzh ar wetur. An daou baotr oa pignet a-dreñv e-kichen ar voutenn foenn, ar verc’h ha mont an tu ‘raok, ar vamm ‘barzh en he c’hichen, ar verc’h vihan goloet en ur pallen gwenn barzh he brec’h.\nAn tad pignet ivez, - ha traoù kuit - a foet war gein ar marc’h, seizh kilometr betek ar vorc’h, kalz kirri oa war an hent, bugale vihan dreist holl e-barzh.\nAn devezh evit dezho mont er-maez hag evit diskouez anezho d’ar c’herentiezh hag d’an anaoudegezh.\n25 a viz ebrel 1976\n13. Ar Yaou gamblit\nSetu penaos vez kontet gant Lanig Rouz ar pardon mut, a gase ar birc’hirinerien da chapel Intron Varia Kerzevot da zevezh Yaou Gamblit.\nD’ar Yaou Gamblit, ar yaou araok ar Sul Fask e oa ar c’hiz da zont da Kerzevot heb kaozeal.\nPenn da benn an deiz, tud, merc’hed kozh dreist-holl, en em haste war an hent trema ar chapel, o fenn stouet, o daoulagad war an douar evit non pas gwelet an traoù hag an dud a-hed an hent ; ur gomz a zeui maez deus o beg : ar pardon yae da fall, o devezh oa kollet ha memes tout ar bloavezh, ha marteze o buhez !\nA-benn ‘ vezent e-barzh ar parkeier, a-dreñv ar c’hleuziou, mousoù yaouank a rae trouz, a hope d’ar merc’hed a oa vont e-biou ar founusañ a c’hallent, ha memes ar baotred a gaozee dezho pe d’eus o bugale pe d’eus o c’hêr, peotramant d’eus an amzer : ur gomz bennak e-giz : « brav eo an amzer », « kreñv eo an avel », « erru eo ar glav ». Ma c’hallent lakat ur vaouez bennak da respont, c’hoarzhadeg ha plijadur e oa e-touez ar mousoù.\nE-barzh Kerzevot, ar merc’hed a rae ur bedenn e-barzh an iliz, ha goude veze dav ober tro ar vered war o fenn daoulin ; ur binijenn start ma oa brav an amzer ha sec’h ar geot, met ma oa glav ha gleb an douar, an dra-se rae un taol kaer, ha kalz tud yaouank, an devezh hiziv, ne vefent ket gouest d’ober kement-all. Goude e oa echuet ar binijenn, war hent ar gêr, an teodoù yae en dro, kalz tud a gemere evit o arc’hant. Med evit un nebeut tud, ar re yaouank ar peurvuiañ, an dra-se ne oa ket ken aes.\nUr familh tud d’eus ur gêr tost tre d’eus Kerzevot a yae trema ar chapel a-dreuz ar parkeier, war-lerc’h koan. An noz oa digouezhet, teñval e oa. En ul lammañ an traoñ d’eus ur c’hleuz, ur plac’hig yaouank pemzek vloaz a gouez e-touez ar pri war he fenn glin. “Gast” lavar ar verc’h en ur ‘n em sevel en dro. Kerkent ar vamm a lavar : “ken koulz eo deoc’h mont dar gêr bremañ, ne dalvez ket ar boan deoc’h mont da Gerzevot”. Hag ar paour kaezh merc’h he-unan d’ar gêr en ul leñvañ e-barzh an deñvalijenn. Ar rest d’eus ar familh : an tad, ar vamm hag ar vugale all, paotred ha merc’hed betek Kerzevot evit echuiñ ar pardon. Met an dra a zo chomet evit din-me ur mister : evit petra komz ar vamm ne oa ket ur perc’hed e-giz hini he merc’h ?\nUn tammig a-raok Kerzevot, en ur zegouezhout war an hent bras, ar familh vihan en em gav gant ur vandennad tud, paotred ha merc’hed yaouank ; trouz ebet, ur grenn didrouz, met en un taol, ur plac’h a zistamm da c’hoarzhin, ha diouzhtu an trouz bras e-touez ar re yaouank, trouz da veziñ klevet d’eus pell.\nHini ebet d’eus ar vugale en deus kredet digoriñ e veg, ar vamm ne denne ket he daoulagad kuit anezho. E Kerzevot oant bremañ, un hanter-eur e-barzh ar chapel, un hanter-eur all tro ar vered, ha goude en-dro trema ar gêr. Ar vugale war-eeun d’an ti ; e-pad an amzer, ar vamm hag an tad d’ar c’hreier evit ober ur weladenn d’al loened. Hanter-noz oa paseet. Ar vamm en ur zigoriñ an nor a wel he daou baotr o kaozeal d’eus an daol voued gant an doaz vara ha plad ar c’hig-sall. Ar vamm da sevel he div vrec’h d’al laez, ha lavaret : Intron Varia Kerzevot ! debriñ kig da wener ar groaz !\n4 a viz Even 1975.


Leifr Eiríksson - Wikipedia\nTimbroù eus an Inizi Faero, embannet e 1992, en enor da veaj Leifr Eiríksson, 500 vloaz a-raok Kristol Goulm.\nBeaj Leifr Eiríksson hervez ma kreder.\nLeifr Eiríksson (hennorseg; en islandeg eo Leifur Eiríksson, e norvegeg Leiv Eiriksson, e saozneg pe e galleg Leif Ericson) (war-dro 980 – war-dro 1020) a oa ur moraer viking lakaet da vezañ an Europad kentañ bet betek Norzhamerika.\nMoarvat e oa bet ganet Leifr war-dro ar bloavezh 980, en Island. Mab e oa da Erik ar Ruz (e norseg Eiríkr Rauði), harluet eus Island, hag a oa e-unan mab d’un Norvegiad kaset en harlu, Þorvaldr Ásvaldsson. Gant Erik ar Ruz e oa bet savet div drevadenn viking e Greunland, a oa bet anvet Eystribyggð (kêr ar reter), ha Vestribyggð (kêr ar c’hornôg). Tri bugel all en devoe Erik ar Ruz : daou vab, Þorvaldr ha Þorsteinn, hag ur verc’h Freydís Eiríksdóttir.\nPa oa e Norvegia e voe badezet Leifr, a zeuas evel-se da vezañ kristen, evel ma rae kalz a Vikinged d’ar mare-se. Pa’z eas da C’hreunland en-dro, e voe prenet ur vag gantañ digant Bjarni Herjólfsson, un den a lavarer en doa gwelet aodoù pelloc’h er c’hreisteiz da C’hreunland, pa oa bet diheñchet e vag e-kerzh ur veaj etre Island ha Greunland. Klask a reas Leifr Eiríksson adkavout an douaroù-se. E Saga Greunlandiz e konter penaos e voe lakaet da ouel gantañ er bloavezh 1000. An douar kentañ a gavas er c’hreisteiz a voe badezet gantañ Helluland (bro ar mein plat). Moarvat e oa ar pezh a anver hiziv Enez Baffin. Goude-se ez erruas dirak un douar kompez ha koadek a voe anvet gantañ Markland ("bro ar c’hoad"), a oa sur a-walc’h Labrador.\nPelloc’h eget Markland en em gavas Leifr hag e dud dirak un douar all hag eno e voe douaret ha savet tiez ganto. Ar vro a voe kavet plijus ganto, eoged a oa er stêrioù, klouar e oa an amzer ha fonnus e kreske ar geot. Hervez ar sagaoù e vefe bet kavet rezin ganto eno. Abalamour da se e voe anvet ar vro Vínland, da lavaret "bro ar gwiniegi". "An Douar-Nevez" a reer hiziv eus an douar-se.\nEnklaskoù henoniezh a voe graet er bloavezhioù 1950 ha 1960 gant daou zen eus Norvegia, Helge Ingstad hag e wreg Anne Stine, ha kavet e voe ganto aspadennoù eus ur gêriadenn war aod hanternoz an Douar-Nevez, en ul lec’h anvet L'Anse aux Meadows. Eno e vije bet lec’h annez Leifr Eiríksson hag e dud e Vinland. Gant an enklaskoù-se e voe degaset ur brouenn ouzhpenn e oa bet Vikinged en Amerika, 500 vloaz a-raok Kristol Goulm.\nHervez Saga Erik ar Ruz e vije bet kavet Amerika gant Leifr, pa oa o tistreiñ eus Norvegia da C’hreunland er bloavezh 1000 pe war-dro, nemet er saga-se ne lavarer ket en dije graet e annez eno. War Saga Greunlandiz en em ziazezer peurvuiañ bremañ evit displegañ e veaj.\nA reconstructed portrait of Leif Ericsson – diwar al lec’hienn Reportret, poltredoù tudennoù istorel\nLeif Ericson Homepage – diwar al lec’hienn MNC Online, diwar-benn Norvegiz Veur\nAdtapet diwar « https://br.wikipedia.org/w/index.php?title=Leifr_Eiríksson&oldid=1634729 »


Breizh, baradoz ar merdeiñ Gant he 2700 kilometrad a aodoù avelet ingal, e tellez Breizh he brud a « baradoz ar merdeiñ ». Tost diniver eo an traoù a c’haller ober enno, a-drugarez d’al liesseurt-kenañ m’eo al lec’hiadoù.\nO kregiñ ganti emaoc’h ? Bez’ e c’halloc’h en em silañ un deiz a enezenn da enezenn en ur c’hayak hag an deiz war-lerc’h ober un tañva d’ar bageal e pep surentez, a-drugarez da skolioù-bageal niverus ar vro. Ur surfer arroutet oc’h ? Deuit d’ober anaoudegezh gant ar gwellañ spotoù riklañ, darempredet gant ar gampioned vrasañ, a-raok klask ober kite-buggy (karr gant ur sarpant-nij).Etre hengoun ha modernelezhSkiant-prenet vras Breizh evit a sell ouzh ar merdeiñ a ro an tu dezhi da ginnig pourchasoù dibar. Amañ e vez kemmesket brav hengoun ha modernelezh, evel ma c’hoarvez alies e Breizh. Ne chom ket etre daou soñj ar skolioù-bageal, hag int aveet gant dafar efedus ha fiziadus, evit arnodiñ ha diorren pleustroù nevez (kite-surf). Eus mare krouidigezh skol vrudet ar Glenan en deus gouezet ar merdeiñ breizhat mirout ar pep gwellañ : an talvoudoù sportel ha denel.Ur bedagogiezh azas\nMonitourien diplomet a gaver er skolioù ha diouzh ezhommoù ar stajidi e vez ar bedagogiezh. En hoc’h-unan pe dre ur c’hlub, deuit d’ober anaoudegezh gant Breizh ar mor. Skolioù-bageal labelaet niverus ho tegemero, forzh peseurt live e vefec’h. Evit pleustriñ en ur mod distankoc’h, ur c’hoant trumm, e kavot hed-da-hed aodoù Breizh lec’hioù atiz aodoù : bigi greiet en a-raok, surentez gwarantet.El lec’hienn Nautisme en Bretagne (Merdeiñ e Breizh), e kinnig Formules Nautiques Bretagne deoc’h chomadennoù evit mont da vageal e kreizennoù hag a c’hall reiñ bod deoc’h : m’emaoc’h o klask frammoù degemer evit klasoù mor pe klasoù dizoleiñ, chomadennoù merdeiñ evit re yaouank pe familhoù, prientit dinec’h ur chomadenn na viot ket evit ankounac’haat. Gouzout hiroc’h : Nautisme en BretagneKit ivez en hol lec’hienn a-ratozh : www.osez-tourismebretagne.com Sellet ivez ouzh


Pajenn:Lescour - Telenn Remengol.djvu/190 - Wikimammenn\nPajenn:Lescour - Telenn Remengol.djvu/190\nKOAD AR RANNOU\nKoad ar Rannou, koad braz e dero a zo e kichen ha d’ar zao-heol da iliz Remengol. Ann Drouized, beleien ar Vretoned gwechall c’hoaz difeiz, a droc’he bep bloaz, gant eur falz aour, e Koad ar Rannou, eul louzaouen hanvet huel-var, pehini a zao war ann dero.\nBarz, barzed. — Pep bloaz ive en em gave e Koad ar Rannou hag e Rumengoulou, hirio hanvet Remengol, barzed ann Arvor. Ar re-ma a voa tud a skiant pere a gane gwerziou, gret gant-ho, war ann treo kaer digwezet er vro ; kana a rent ive meuleudi Teutates, doue faoz, pehini a voa azeulet el lec’h m’ema brema iliz Remengol.\nD’ann hini a vije hanvet barz e roet eur gurunen zero hag eunn delenn aour ; ar barz a gane he zoniou war hou-ma.\nGwenc’hlan, Marzin, Taliesin a oa barzed e Breiz-Izel, kent ma teuaz enn-hi ar feiz kristen. — Brema zo c’hoaz, e Breiz, kalz barzed hag a laka ho skiant hag ho foan evit kenderc’hel, enn hon touez, ar feiz ha iez hor bro er penn kenta.\nAdtapet diwar « https://br.wikisource.org/w/index.php?title=Pajenn:Lescour_-_Telenn_Remengol.djvu/190&oldid=131575 »\nKemmoù diwezhañ degaset d'ar bajenn-mañ d'an 9 Eos 2018, da 19:37.


Kaozeal:Robert Neal Baxter - Wikipedia\nKaozeal:Robert Neal Baxter\nn'eo ket hennezh ur pennad holloueziadurel. n'on ket piv a c'hell bezañ dedennet gant lenn-se e korf ur pennad - dreist-holl pa c'heller lenn an hevelep tra war ma fajenn bersonel. Ouzhpenn, n'hallan ket astenn ar pennad dre m'emañ difennet ouzh an implijerion/ezed sevel pennadoù diwar o fenn o-unan.\n--Neal (Kaozeal) 18 Mez 2007 da 15:04 (UTC)\nA-du. Diverket eo bet ganin da c'hortoz e vije savet ur wir pennad. A galon, Benoni (Kaozeadenn) 18 Mez 2007 da 15:15 (UTC)\n1 Goulenn aotre\n4 Yawn ha barailh\nGoulenn aotre[kemmañ ar vammenn]\nPeurliesañ e vez erbedet da bep implijer/ez chom hep skrivañ diwar e benn e-unan/diwar he fenn hec'h-unan. Goulenn a ran aotre an implijerion/ezed all en degouezh-mañ neuze klokaat an tamm pennad-mañ bet savet gant un implijer all diwar ma fenn. Hoc'h ali, mar plij. Neal (Kaozeal) 18 C'hwe 2009 da 11:26 (UTC)\nEr wikioù all e kredan ne vez meneget nemet al levrioù embannet, ha n'eo ket ar pennadoù. N'eo ket ret ober gant ar memes reolennoù evel-just. Met ne dleje ket ar pennadoù tennañ re d'ur CVivez. Bianchi-Bihan 19 C'hwe 2009 da 02:30 (UTC)\nPa vez meneget an troidigezhioù embannet ne welan ket perak ne vefe ket meneget pennadoù-skrid embannet, dreist-holl m'az eo ar re se lodenn vrasañ labour un den bennak. Gwir eo e vez meneget al lverioù embannet gante pa denn da dud a embann levrioù (lennegezh peurliesañ), a-hendall e meneger alies a-walc'h ivez pennadoù-skrid embannet gant enklaskerion/ezed, da skouer Itamar Even-Zohar. A galon, Neal (Kaozeal) 19 C'hwe 2009 da 07:17 (UTC)\nUn ali ouzh un ali:rampo. Ma vije lakaet roll an holl bennadoù savet gant Roparz Hemon, pe gant klaskerien, pe gant kazetennerien, pe tud evel ar re a skriv e-barzh Bremañ, ne zegasfe netra d'ar wikipedia. An troidigezhioù zo un afer all: unan bennak a felle dezhañ e vije meneget an troidigezhioù brezhonek ha ne oant ket levrioù. Bremañ emaer gant pennadoù ha n'int ket troidigezhioù d'ar brezhoneg. Ret eo lakaat un harz, ha lavarout a ran ma ali:\npennadoù e brezhoneg hepken. N'eus nemet ober liammoù gant ar wikipedia galizek evit anvioù ar pennadoù galizek (ma'z int aotreet). Met ma'z eo ret tremen hep ar pennadoù brezhonek, gwell a se. N'eus nemet ober pennadoù diwar-benn ar c'hazetennoù a embann ar pennadoù, ha mat pell zo. Bianchi-Bihan 19 C'hwe 2009 da 09:36 (UTC)\nRespontoù[kemmañ ar vammenn]\nn'eo ket peogwir n'eo ket bet ouzhpennet holl bennadoù bet savet gant an den-mañ'n-den ma rankfer chom hep hen ober diwezhatoc'h.\npa denn ur pennad d'un den skrivagner/ez e vefe reizh menegiñ ar romantoù bet savet gantañ/i, pa denn d'ur barzh pe d'ur varzhez e vefe reizh menegiñ ar barzhonegoù bet savet ganti/i, pa denn d'ul livour/ez e vefe reizh menegiñ an taolennoù bet livet gantañ/i. ha neuze ne gomprenan ket perak ne vefe ket ken reizh all menegiñ ar pennadoù-skrid embannet gant un enklasker/ez nag an troidigezhioù embannet bet kaset da benn gant un troour/un droourez. ne welan ket perak e vefe ret lakaat un harz, nemet e vefe evit chom hep embann ar sportoù a blij d'un den n'eo ket sportour a-vicher, da skouer.\nha perak e ne vefe ket "aotreet" menegiñ pennadoù e galizeg? gant piv 'ta? perak e rankfe menegiñ pennadoù/oberennoù bet savet e brezhoneg nemetken? ne c'hellfer ket menegiñ neuze pennadoù a-bouez bet savet gant an den-mañ'-n-den abalamour ma'z int bet savet en ur yezh estreget ar brezhoneg? gwir eo ec'h eo hemañ ar wikipedia e brezhoneg, met ne dalv ket kement-mañ m'az eo un wikipedia diwar-benn ar brezhoneg nemetken.\nn'on ket gwall troet gant sevel pennadoù diwar ma fenn ma-unan hag abalamour da se e oa bet lamet kuit ar pennad-mañ gwezhall d'am soñj. m'eo bet savet ar pennad-se gant un den bennak all, avat, daoust d'e abegoù orin evit hen ober, e kavan rezih gallout klokaat danvez ar pennad en un doare holloueziadurel dres evel m'eo bet great hag evel ma reer gant tud all bet savet pennadoù diwar o fenn.\nD'am soñj ez eus un diforc'h bras ivez etre Bremañ, da skouer, diouzh un tu hag ur gelaouenn skiantel gantañ ur c'huzul ren hag ur chomite skiantel enne tud brudet war an dachenn-mañ'n-dachenn hag implijet gant ur sistem anvet "pier review" diouzh an tu all, da skouer Terminology . Diouzh an tu all avat, ne welfen abeg ebet evit chom hep menegiñ pennadoù embannet e Bremañ pe en ur gelaouenn all e korf ur pennad o tennañ d'ur c'hazetenner pe d'ur gazetennerez. Ganin-me ez eus bet embannet penandoù e bremañ ivez met n'em eus ket kavet mat o menegiñ rak n'eo ket ma hini ur vicher kelaouenner ha ne denn ket ar pennadoù bet embannet ganin d'am micher ivez. Reizh ivez e kavfen menegiñ pennadoù embannet en ur gelaouenn evel Bremañ, pe n'eus forzh pesuert hini all, seul wezh ma tennfe danvez ar pennad da dachenn vicherourel an den ma saver ur pennad diwar e benn.\nNeal (Kaozeal) 19 C'hwe 2009 da 10:27 (UTC)\nPennadoù[kemmañ ar vammenn]\nWar a seblant eo db menegiñ ar pennadoù-skrid savet gant hemañ-hen ez eus kaoz ganeomp. Lavaret em eus ma soñj dija. Ne welan ket perak e vije meneget amañ\nkement pennad sizhuniek embannet gant Pêr Salaün e-barzh Le Trégor, pa'z int bet dastumet ouzhpenn en ul levr.\nna pep hini eus pennadoù Roparz Hemon e Breiz Atao pe Gwalarn, pa vez graet anv ouzhpenn eus Ur Breizhad oc'h adkavout Breizh, al levr ma en deus dastumet darn anezho.\nne glaskan reiñ aotre ebet (ha n'eo ket ganin ez eus galloud, n'eo ket me am eus serret kont ebet ), met un ali, hervez reolennoù wikipedia ha gwir pep kenlabourer, klasket e vo sevel pennadoù er wikipedia da zisplegañ peseurt kemm zo etre an daou veiziad man'eo ket sklaer a-walc'h;\nn'eo ket reizh menegiñ kement barzhoneg skrivet gant ur barzh, na ken nebeud kement pennad kazetenn skrivet gant ur c'hazetenner, na kement pennad-klaskerezh savet gant ur c'hlasker, evel-se emañ kont peurvuiañ e wikipedia;\nn'eo ket reizh keñveriañ ur pennad-klaskerezh hag un daolenn livour, ur romant (100 pajennad peurvuiañ) hag ur varzhoneg (lakaomp ur bajennad); ret eo displegañ perak?\nn'eus kazetenner brezhonek ebet a vicher e-barzh Bremañ. Pe unan zo? N'ouzon ket. N'en deus ket savet pennad ebet diwar-benn ar gazetenn-se c'hoazh.\nN'eus ket da glask abegoù, evel ma klasker laou e penn tud zo (anv brezhonek ar pezh a zo bet anvet tagadenn bersonel amañ gant tud zo) d'ar sevel pennadoù: pe ez int mat pe n'int ket, ha ma n'int ket, penaos o gwellaat.\nMeur a wech em eus bet graet meneg eus pennadoù db tud ha ne oant ket gwall holloueziadurel, pa gomzed eus o mennozhioù db n'eus forzh petra all, evel eus o buhez prevez. Chomet int betek-hen. Bianchi-Bihan 19 C'hwe 2009 da 11:29 (UTC)\nn'oûn ket hag-eñ ez eus kazetennerion/ezed a-vicher o kas pennnadoù da vBremañ, met n'eo ket difennet oute hen ober ha mar rafen e vefe mat d'am soñj menegiñ seurt pennadoù ivez e korf ur pennad savet diwar o fenn.\nd'am soñj eo ma fazi brasañ bezañ chomet hep implijout ul lesanv evit sevel ma c'hont-implijer ha neuze em bije gellet skriv diwar ma fenn ma-unan hep skoilh ebet. m'enfin, traoù 'zo n'em eus ket graet ha ne rin ket.\nevit a sell ouzh serriñ kontoù, evel-just n'eo ket bet graet gwezh ebet rak n'eus ket an doare d'hen ober abalamour ma n'out ket bet dilennet gant ar gumuniezh evel merour/ez evel m'eo bet gant an holl verourion gante ar galloud-se. ha c'hoant ac'h eus komz eus ar fed m c'hller serriñ pennadoù? gwell e vefe klask ul lec'h dereatoc'h evit ar bajenn-gaozeal-mañ neuze.\nne welan ket perak e vefe pouezusoc'h ul levr dezhañ 200 pajenn evit unan 100 pajenn na perak e vefe gwell ur romant hir evit ur varzhoneg verr. ya, kavout a rafen mat ma tisplegfes perak e vefe aesoc'h treiñ ur varzhoneg evit treiñ ur romant. ha kevatal eo diaester ha/pe perzh-mat hag hirder?\npa saver ur pennad diwar-benn unan benak bet embannet traoù ganta/i e kavfen gwell me klask ouzhpennañ ur roll klokañ ar gwellañ. n'eo ket din-me da dibab petra a rank bezañ meneget pe get e-touez holl oberennoù an den-mañ'n-den, geo?\nwar a welan n'eus netra a dennfe d'am buzeh prevez, geo? devaeennoù micherel hag akademiek a zo da lenn nemetken. klask laou? n'eo me an hini ac'h a da glask...\nNeal (Kaozeal) 19 C'hwe 2009 da 12:51 (UTC)\nYawn ha barailh[kemmañ ar vammenn]\nUr wech ouzhpenn e klasker kompren a-dreuz ar pezh a skrivan (aotre, skoilh, hag all), hag a vo sklaer a-walc'h da dud all marteze. N'eo ket me zo o klask lakaat eoul war an tan, na droukveskañ traoù a bep seurt. Anat eo da neb a oar lenn\nn'em eus ket komzet eus pegen diaes eo treiñ tra pe dra amañ, ur pennad treiñ ha troidigezh zo evit se\nn'em eus graet tagadenn bersonel ebet.\nNeuze ne larin mui netra amañ: skuizhus eo kaozeal gant neb na fell dezhañ kompren nemet ar pezh a skriv . Bianchi-Bihan 19 C'hwe 2009 da 13:18 (UTC)\nRe wir feiz. Ha piv en deus komzet eus tagadennoù? pa sellan mat eo te a gomz diwar o fenn atav. Neal (Kaozeal) 19 C'hwe 2009 da 14:23 (UTC)\nGwir eo: re alies e ankouaez adlenn pezh a skrivez. Bianchi-Bihan 19 C'hwe 2009 da 16:20 (UTC)\nre wir barner meur. n'hallomp ket holl bezañ ken disi all. met fazioù yezh ha bizskrivañ pe get, n'em eus ket bet tro da lenn e neplec'h respont ebet o tisplegañ pesuert diforc'h a c'hellfe bzañ etre ur varzhoneg ur bajenn dezhi hag un destenn blaen 100 pajenn dezhañ estreget an hirder... marteze e vefe ret sevel un deorienn nevez war dachenn an treiñ ha diskar an holl divizoù luzeit pe luzietoc'h a glask sklaeraat an elfennoù a laka un destenn da vezañ diaes pe aes da dreiñ. kavout ar respont: n'eus ket muzuliañ an destenn orin.\nwar a welan ivez, bewezh ma chomez hep arguzenn nevez ken da reiñ war un dachenn resis m'eur o kaozeal diwarni ec'h ez da glask laou er fazioù yezh. ne vern, ay on boas.\nNeal (Kaozeal) 19 C'hwe 2009 da 16:34 (UTC)\nPezh a felle din lavarout, a aotrou meur (kement ha kenderc'hel gant giz nevez an anvioù enorus), peogwir e rit van ur wech c'hoazh da chom hep kompren, eo e c'hallit teurel ho tagadennoù pa garit ha ne welit ket anezho goude, ken naturel e kouezhont marteze diwar an uhel.\nPa'm bo c'hoant da damall e fazioù da ub ne rin ket dre zindan.\nNe gomprenan ket ar frazenn digomprenus-mañ ganit:kavout ar respont: n'eus ket muzuliañ an destenn orin. Met marteze ne oa ket graet evit bout komprenet. Neuze na skuizh ket.\nHirder un droidigezh n'eo ket danvez ar pennad-mañ Wikipedia:Pajenn gaozeal.\nA galon. Bianchi-Bihan 19 C'hwe 2009 da 17:46 (UTC)\nGwir eo, ur fazi yezh/bizskrivñ ken spontus all ganin adarre. ret e oa lenn: "kavet ar respont: n'eus ket muzuliañ an destenn orin.". hag ur wezh all, n'eo ket ganin-me ma oa bet lañset ar gomz diwar-benn hirder an troidigezhioù. trawalc'h a labour am eus o prientiñ pennadoù-skrid diwar-benn an treiñ hag ar jubenniñ evit bezañ embannet e kelaouennoù a-feson evit chom da divizout diwar-benn ar c'hraf-se ganit amañ. mar fell dit goût 'pezh a soñjan, n'ec'h eus ket 'met o lenn (kavout a ri ur roll damglokig e traoñ ar pennad-mañ). hag evit achuiñ, chom hep bezañ a-du gant unan bennak n'eo ket kevatal d'e dagañ. A galon, Neal (Kaozeal) 19 C'hwe 2009 da 20:22 (UTC)\nAdtapet diwar « https://br.wikipedia.org/w/index.php?title=Kaozeal:Robert_Neal_Baxter&oldid=453885 »\nKemmoù diwezhañ degaset d'ar bajenn-mañ d'an 19 C'hwe 2009, da 20:22.


Apocalipsis 10 CCO - Jaangˋ ángel có̱o̱ˈ˜ co̱o̱ˋ - Bible Gateway\nApocalipsis 10 Chinanteco de Comaltepec (CCO)\nJaangˋ ángel có̱o̱ˈ˜ co̱o̱ˋ jiˋjiʉ\n10 Jo̱ mɨ˜ cangɨ́ˋ jo̱ —jíngˈˉ Juan— camángˉguɨ́ɨ jaangˋ ángel i̱ ˈgøngˈˊ i̱ jajgiáangˋ fɨˊ yʉ́ˈˆ jmɨgüíˋ i̱ quíingˈ˜ jee˜ cabøø˜ jníiˊ, jo̱ e fɨˊ lacúngˈˊ moguir˜ siˈˊ co̱o̱ˋ cu̱u̱˜ e jnéengˉ mɨ˜ dséeˊ jmɨguiˈˆ jo̱guɨ e tíiˊ ieeˋ. Jo̱guɨ nir˜ jíingˋ jɨˈˋ laco̱ˈ jɨ˜ ieeˋ, jo̱guɨ tɨɨrˉ lɨ́ɨˊ laco̱ˈ mɨ˜ sǿngˈˊ niingˉ jɨˋ e cueeˋ. 2 Jo̱guɨ se̱ˈrˊ co̱o̱ˋ jiˋjiʉ e sɨnaˊ, jo̱ casíˈˋ i̱ ángel do tɨɨrˉ dséeˊ fɨˊ ni˜ jmɨñíˈˆ, jo̱guɨ e tɨɨrˉ tuung˜ do casíˈrˋ fɨˊ ni˜ guóoˈ˜ uǿˆ. 3 Jo̱ teáˋ eáangˊ caˈóorˋ lɨ́ˈˆ laco̱ˈguɨ mɨ˜ ó̱o̱ˉ jaangˋ ieˈˋ; jo̱ mɨ˜ tɨˊ lɨ˜ caˈóorˋ, e luur˜ do canʉ́ˈˋ lafaˈ e caquieˈˋ güɨˈñiáˆ guiéˉ ya̱ˈˊ. 4 Jo̱ mɨ˜ cangɨ́ˋ e caniiˋ e guiéˉ ya̱ˈˊ do, jnea˜ lamɨ˜ sɨˈíˆ nijméeˈ˜baa jaléˈˋ e jo̱ fɨˊ ni˜ jiˋ; dsʉˈ lajeeˇ jo̱b mɨ˜ tɨˊ lɨ˜ canúˉu co̱o̱ˋ luu˜ e jáaˊ fɨˊ yʉ́ˈˆ jmɨgüíˋ jo̱ casɨ́ˈˉ jnea˜ lala:\n—Juan, lɨco̱ˈ ˈmeengˉ fɨˊ dsíiˊ moguíˈˆ lajaléˈˋ júuˆ e canʉ́ʉˈˉ quiáˈˉ e guiéˉ ya̱ˈˊ e nɨcaniiˋ do, jo̱ jie˜ mɨˊ ɨˊ aˈˊ faˈ e nijméeˈ˜.\n5 Jo̱ i̱ ángel i̱ camánˉn do i̱ casíˈˋ tɨɨˉ e dséeˊ fɨˊ ni˜ jmɨñíˈˆ jo̱guɨ tɨɨrˉ e tuung˜ fɨˊ ni˜ guóoˈ˜ uǿˉ, caséerˋ guóorˋ dséeˊ fɨˊ yʉ́ˈˆ jmɨgüíˋ 6 jo̱ cacuørˊ júuˆ quiáˈrˉ uii˜ quiáˈˉ i̱ dseaˋ i̱ seengˋ carˋ ngongɨ́ɨˋ jmɨɨ˜ do, i̱ dseaˋ i̱ cajméeˋ yʉ́ˈˆ jmɨgüíˋ jo̱guɨ jaléngˈˋ i̱ seengˋ fɨˊ jo̱, có̱o̱ˈ˜guɨ guóoˈ˜ uǿˉ có̱o̱ˈ˜ jaléˈˋ e seaˋ fɨˊ jo̱ jo̱guɨ jaléˈˋ jmɨñíˈˆ lɨ́ˈˆ lajaléngˈˋ i̱ seengˋ fɨˊ laˈúngˉ fɨˊ jmɨgüíˋ, jo̱ lalab cajíñˈˉ:\n—Joˋ ˈnéˉ faˈ e nilɨˈɨɨ˜guɨ e nilɨti˜ jaléˈˋ e na; 7 co̱ˈ mɨ˜ tɨˊ lɨ˜ nitɨ́ˉ íˈˋ e i̱ ángel i̱ catɨ́ˋ guiángˉ do nináiñˋ nijiʉ́ʉrˉ lúuˊ trompéˈˆ quiáˈrˉ, jo̱ ie˜ jo̱b mɨ˜ nilɨli˜ lají̱i̱ˈ˜ e sɨˈmáˈˆ Fidiéeˇ e ˈnéˉ nilɨti˜ e jaˋ ñiˊ dseaˋ jéengˊguɨ, lɨ́ˈˆ laco̱ˈ jí̱i̱ˈ˜ júuˆ e casɨ́ˈrˉ jaléngˈˋ dseaˋ quiáˈrˉ i̱ caféˈˋ cuaiñ˜ quiáˈrˉ malɨɨ˜guɨ eáangˊ.\n8 Jo̱ lají̱i̱ˈ˜ e luu˜ e canúˉu laˈuii˜ do e jáaˊ fɨˊ yʉ́ˈˆ jmɨgüíˋ, calébˈˋ catú̱ˉ caféngˈˋtu̱ jnea˜ jo̱ casɨ́ˈˉ jnea˜ lala:\n—Juan, gua˜ jo̱ quie̱ˋ e jiˋjiʉ e sɨnaˊ do e iʉ˜ fɨˊ jaguóˋ i̱ ángel i̱ sɨˈøˈˋ fɨˊ ni˜ jmɨñíˈˆ jo̱guɨ fɨˊ ni˜ guóoˈ˜ uǿˆ.\n9 Jo̱baˈ cangóbˉ jnea˜ fɨˊ lɨ˜ singˈˊ i̱ ángel do, jo̱ camɨ́ɨˈ˜ɨre e jiˋjiʉ e óoˋ do, jo̱ lalab cañíirˋ quiéˉe:\n—Jó̱ˈˉo̱ jo̱ quiéˈˋ. Jo̱ lɨfaˈ fɨˊ moˈooˈ˜ nilɨróobˉ laco̱ˈguɨ la róoˉ taˈˊ, jo̱ dsʉˈ fɨˊ dsíiˊ túˈˋ nilɨguíbˈˆ.\n10 Jo̱ mɨ˜ cangɨ́ˋ e jo̱, catɨ́ɨmˉbaaˈ e jiˋjiʉ do e fɨˊ lɨ˜ se̱ˈˊ i̱ ángel do jo̱ cagǿˈˉbaa; jo̱ jáˈˉbaˈ e fɨˊ moˈóoˋo jlobˈˆ róoˉ e do, lɨfaˈ mɨ˜ catɨ́ˋ fɨˊ dsíiˊ túˈˋu, gabˋ guíˈˆ e do. 11 Jo̱baˈ guicanʉ́ˈˋ co̱o̱ˋ luu˜ e guicajíngˈˉ casɨ́ˈˉ jnea˜ lala:\n—ˈNʉˋ ˈnéˉ niguiáˆtu̱ caléˈˋ catú̱ˉ jaléˈˋ júuˆ e jíngˈˉ Fidiéeˇ cuaiñ˜ quiáˈˉ jaléngˈˋ dseaˋ i̱ seengˋ fɨˊ jaléˈˋ fɨɨˋ jo̱guɨ laco̱o̱ˋ sɨnʉ́ʉˆ jo̱guɨ lacaˈíingˈ˜ jmíiˊ e féˈˋ dseaˋ jo̱guɨ fɨˊ quiniˇ jaléngˈˋ dseata˜ dseaˋ cǿøngˈ˜ i̱ quie̱ˊ nifɨˊ cajo̱.


Anv : Chantreau\nAnv bihan : Katell\nGanet : d’ar 7 a viz Gwengolo 1976 e Créteil (Val de Marne)\nMent : 1m59\nDaoulagad : gwer\nBrav eo goût seurt traoù met ne zegas ket kalz a dra… Petra lâret ouzhpenn ?\nKresket ’meus kostez Pariz, e Val-de-Marne betek ma 18 vloaz. Erruet oan e Breizh, e Roazhon, evit kas ma studioù, pa oan 19 vloaz, e 1995. Diouzhtu ’meus kroget da zeskiñ brezhoneg. Un tamm dre zegouezh, goude bezañ gwelet ur skritell brudañ kentelioù brezhoneg hag Istor Breizh (ha me sot gant an Istor d’ar c’houlz-se). Met pas penn-da-benn : genidig oa ma zad eus ar Mor-Bihan (Maoron e Bro-C’haloù), tomm e galon deus Breizh, ha savet un dezenn sokiologiezh gantañ diwar-benn ar grafiti treset gant emzaverien dizalc’h Breizh ha Korsika er bloavezhioù 1970. E levraoueg ma zad : Interdit de cracher par terre et de parler breton, un dastumad barzhonegoù stourm, lod anezho e brezhoneg, ha me, krennardez frifurch, o keñveriañ ar skridoù galleg hag ar skridoù brezhoneg. Hag alies walc’h b’an otoradio, war hent ar vakañsoù : Gilles Servat, « La Blanche hermine », « C’est pas ça qu’elle a voulu koc’h ki gwenn koc’h ki du... ».\nBloavezhioù deskiñ hag en em stummañ fonnus fonnus. Er skol-veur un tammig (Mestroniezh war an Istor ha war ar Brezhoneg). E bed ar c’hevredigezhioù dreist-holl : Skol an Emsav, L’oeil électrique (embann), Barzhanoff (strollad c’hoariva), Hipolenn (lennegezh yaouankiz), skol-veur ar Yaouankiz, Dastum, Gouel ar filmoù e Douarnenez…\nHa me deuet da vezañ brezhonegerez ha stourmerez, bet prenet skiant ganin war ar c’hrouiñ hag al labour a-stroll, goulennoù ha raktresoù bepred leiz ma fenn…\nDeuet on da vezañ mamm (tri bugel ’meus hiziv). Graet ma soñj ganin desevel anezho e brezhoneg. Iskis oa bet er mizioù kentañ. Met dedennus-tre : Penaos degas ar brezhoneg dezho ? Broudañ anezho da gomz ? Displegañ ar choaz-se d’an dud en-dro din ? Ha penaos desachañ an tad war-zu ar brezhoneg ? Ha perak e ran se ? Petra sinifi treuzkas ur yezh ?\nTreuzkas ar brezhoneg zo un tem a-bouez em buhez familh, hag em micher ivez. Abaoe 2005 e labouran evit an UBAPAR evit diorren ar c’hampoù vakañsoù e brezhoneg hag e gallaoueg ha stummañ tud yaouank e brezhoneg (BAFA, BAFD…). Penaos sikour ar vugale da vevañ ha da grouiñ liammoù sokial gant ur yezh ha na implijont nemet er skol evit an darn vrasañ anezho ? Peseurt preder ha peseurt binvioù degas d’ar vuhezourien yaouank evit ma c’hellfent, d’o zro, treuzkas ar brezhoneg d’ar rummadoù yaouankañ ?\n2015 Adkregiñ gant ma studioù ?\nPegen laouen oan bet oc’h echuiñ gant ar skol-veur, goude 8 vloaz studioù ! E 2003 oa. Pebezh disamm bevañ mizioù an nevez-hañv hep soñjal en arnodennoù da zont hag en teulioù da rentañ ! Ur studierez dedennet-tre gant ar studi oan met biskoazh ’mije soñjet adkregiñ gant ma studioù. Kiañ outi pad 3, 4 pe 5 bloaz zoken evit sevel un dezenn ? Sur ne rafen ket.\nHa koulskoude, bloavezhioù goude, eo deuet an dra-se da vezañ anat din. Abaoe ganedigezh ma bugel kentañ e troidelle ba ma fenn goulennoù war treuzkas ar brezhoneg er familh. Bemdez e amprouen an treuzkas er gêr, gant ma bugale o kreskiñ. Gwelet a raen penaos e rae ma mignoned brezhoneg gant o bugale : lod rae gant ar brezhoneg, lod all ne raent ket, ha kement-se oa gwir gant stourmerien vrezhonek ha gant tud oa o micher treuzkas ar yezh zoken. Kejañ raen gant yaouankizoù Diwan, tomm ouzh ar brezhoneg, o doa mil mizer d’ober eus ar brezhoneg ur gwir yezh eskemm gant o c’hamaraded.\nMallusoc’h-mallusañ e seblante din kompren penaos e c’hoari an treuzkas er familhoù. Santout a raen e oa se an difi brasañ evit dazont ar brezhoneg.\nUn deiz, e 2015, ’moa komprenet e oan darev evit boulc’hañ ul labour enklask. Ur bloaz goude ’meus krouet al lec’hienn web-se en ur soñjal e vefe tud dedennet da heuliañ an avantur-se ganin, marteze…\n2018-2020 Un dezenn doktorelezh war ar stern\nGoude daou vloavezh Master 2 hag ur bloavezh frank o kenderc’hel gant ma enklask em eus kroget gant un dezenn doktorelezh war Skiantoù an Deskadurezh, dindan renerezh Hugues Pentecouteau ha Stefan Moal.\nArc’hantaouet eo an enklask-se gant Rannvro Breizh ha Skol-veur Roazhon 2 hanter-hanter. Pebezh chañs evidon ! Diaes eo kaoout kondisionoù gwelloc’h evit kas un enklask da benn !


Blackfire - Wikipedia\nBlackfire zo ur strollad sonerien navajo, er Stadoù-Unanet, hag a ra sonerezh punk rock koulz ha hini hengounel. Daou vreur (Clayton ha Klee Benally) hag o c'hoar (Jenada) zo e-barzh. Krouet e oa bet e fin ar bloavezhioù 1980. Stourm a reont evit gwirioù ar pobloù amerindian.\nKemennadennoù kreñv a vez displeget en o c'hanaouennoù a-enep gwask ar gouarnamant, cheñchamant lec'h ar poblañsoù henvroat, hag all.\nE 2007 o doa enrollet ur bladenn anvet [Silence] is a weapon hag he doa graet berzh. Div bladenn zo, unan hengounel hag unan punk rock. E-kerzh an hañv 2009 o doa graet un droiad e Breizh gant ar strollad Les Ramoneurs de Menhirs da-geñver un dek sonadeg bennak.\n(en) Lec'hienn ofisiel Blackfire\nAdtapet diwar « https://br.wikipedia.org/w/index.php?title=Blackfire&oldid=1524167 »\nKemmoù diwezhañ degaset d'ar bajenn-mañ d'an 15 Eos 2013, da 16:15.


Stumm eus an 12 Gou 2005 da 19:26\n1 037 okted ouzhpennet , 15 vloaz zo\nStumm eus an 12 Gou 2005 da 13:31 (kemmañ)\nStumm eus an 12 Gou 2005 da 19:26 (kemmañ) (dizober)\nAr '''Brigadennoù Ruz''' ([[italianeg]]: ''Brigate Rosse'') a zo anezhe ur strollad [[marksouriezh-leninouriezh|marksour-leninour]] en [[Italia]] sañset da vezañ krouet gant Renato Curcio, ur studier e Skol-Veur [[Trento]] e []. 'Pal pennañ ar Brigadennoù Ruz (BR) a zo klask kas an traoù d’ur stad dispac’hel dre ar stourm armet a-benn tennañ kuit [[Italia]] diouzh an [[Aozadur ar Feuremglev Norz-Atlantel]] (AFNA) .\nE 1985 un nebeut izili italian o chom e [[Frañs]] a distroas da [[Italia]]. Mont war gresk a rae an niver a dud harzet gant ar polis d’ar c’heñver-se. E miz C’hwevrer 1986 e lazhas ar BR-PCC ez-maer [[Firenze]] ha klask lazhañ ivez kuzulier ar C’hentañ Ministr [[Bettino Craxi]]. E miz Meurzh 1987 e lazhas ar BR-UCC ar Jeneral Licio Giorgieri e [[Rome]]. Hag e 1988 e voe lazhet gant ar BR-PCC ar senador Roberto Ruffilli. Taol bras diwezhañ ar strollad e hennezh a-drugarez da niver bras an izizli pennañ bet tapet gant ar polis.\nD’an 3 a viz Meurzh 2003 daou ezel eus ar Brigadennoù Mario Galesi and Nadia Desdemona Lioce a tennas war ar polis en un tren e porzh-houarn Terontola. Mervel a reas Galesi hag Emanuele Petri eus ar polis. E miz Here 2003 e voe harzet c’hwec’h ezel eus ar BR e [[Firenze]], [[Sardinia]], [[Roma]] ha [[Pisa]] liammet ouzh meuntr Massimo D'Antona.\nAdtapet diwar « https://br.wikipedia.org/wiki/Dibar:MobileDiff/7706 »


Kêr-benn Irak eo Baghdad (en arabeg: بغداد Baġdād diwar ar perseg: بغداد "Roet gant Doue") ar gêr vrasañ er vro-se. Tremen pemp milion a dud a oa o chom enni e 2003 hag unan eus kêrioù pobletañ ar Reter nesañ eo, goude Kaero, Teheran hag Istanbul. War ribl ar stêr Tigris emañ.\nSavet e voe e 762 gant ar c’halif Al-Mansur (an Trec'hour), war rivinoù Babilon gozh. Er bloavezh 1258 e c'hoarvezas Emgann Baghdad pa voe distrujet kêr gant ar Vongoled ha lazhet kalif diwezhañ Baghdad. E 1401 e voe distrujet kêr un eil gwech gant Mongoled hag e 1534 e voe aloubet Baghdad gant an Durked. Dindan dalc’h an Impalaeriezh otoman e chomas betek 1917. Er bloavezh 1920 e teuas Baghdad da vezañ kêr-benn Irak, a oa e dalc’h Breizh-Veur da neuze. E-pad Eil brezel ar pleg-mor arab-ha-pers e voe bombezet ha distrujet kalzik gant arme ar Stadoù Unanet.\nJordania : Amman,\nLiban : Beirout,\nEAU : Dubai.\nAdtapet diwar « https://br.wikipedia.org/w/index.php?title=Baghdad&oldid=1921097 »\nKemmoù diwezhañ degaset d'ar bajenn-mañ d'an 1 Gen 2022, da 13:06.


Pajenn:Ar Prat Rimadellou brezonek, 1911.djvu/141 - Wikimammenn\nPajenn:Ar Prat Rimadellou brezonek, 1911.djvu/141\nd’eoc’h eul lizer, hag e viot henchet eus an eil rouantelez d’eben. »\nHag evel-se, Per en em gavas mat evelato da goueza.\n— « Ya ! eme Roue ar rouantelez edo enni loren ar vuez, ama ema ; dies kenan eo da gaout avat. Hounnez a zo ugent leo e douar an diaoul, ha n’eus ne met eun heur evit ober an dro. E kreiz eur vali ledan ema ar wezen lorvez : n’eus nemet eun delien outi. Red eo pignat er wezen diwar al loan, hag arabat steki en douar e giz ebet, pé emaer pulluc’het !… Da hantez-noz e tigor ar porrastel war ar vali, da eun heur e serr ; ha kerkent ema an tan e pep leac’h. Mar gellit ober ho taol, e viot ar c’henta da veza bet loren ar vuez. Eun dremedal am eus ama, eul loanig skanv : marteze gantan e teuot a benn ! »\nHa Per avat roi kerc’h a-zoare d’an dremedal.\nDa hanter-noz nemet pemp edo e-kichen ar porrastel, ha kerkent hag an taol a hanter-noz edo er vali evel eul luc’heden.\nN’eo ket bet eun hanter-heur o tigouezout gant ar wezen ; e pign enni evel eur c’haz-koat e tisken war e zremedal, loren burzudus ar vuez gantan.\nP’edo dres o vont er meaz eus ar vali edo an tan er pevar c’horn eus bro an diaoul ; ar paour kez dremedal a oe zoken suilhet eun tamm e lost ; hogen, an dra-ze ne viras ket outan da gerzet, ha pemp munut goude edo Per en em gavet er gear-benn.\nC’hoant a oe d’e zerc’hel eno, mes mall en doa da zizrei : mont a eure da welet matez ar rounfl, hag eno e chomas eiz dervez da ziskouiza.\n— « Mall eo d’in, eme Ber, mont da gaout va faeron, en aon c’hoaz ne ve maro pa zigouesfen ; mes a-benn teir zizun me denio en dro, pe a zigazo kelou d’it da zont da Bariz. »\n— « Ya, eme ar plac’h yaouank, te zo gouest da zimezi gant merc’h roue Pariz ! »\n— « O ! ne rin ket, rak n’en deus merc’h ebet. Bez dinec’h, me vezo Roue e Pariz eun deiz a deuio, ha ne ankounac’hain ket ac’hanout ! »\nHa Per kuit.\nAr plac’h yaouank, merc’h roue ar Spagn, a lenvas eur pennad, o welet he zaveteer, deuet da veza he mignon, o vont kuit. Evelato, o sonjal edo tost an taol d’ezi da veza peur-ziboaniet e laouennaas.\nLezomp-i, ha gwelomp Per oc’h en em gaout e Pariz.\nPa zigouezas Per e Pariz, e welas oa trist maro an dud :\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/141&oldid=161356 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Barry Cowen) (KildareStreet.com)\nResults 1-20 of 834,013 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Barry Cowen)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Barry Cowen)